text:
Kei chuan, “Catherine-i diary leh a thlalâk velte chu ka hmu châk hle mai. A fanute pawh chu ka hmu châk ve hlei hlei mai ka ti. Min va kalpui peih hram law’m ni? Ka inthlahrung viau naa khawngaihin min va tlawmngaih sak ta hram che,” ka ti a. Mawitei chuan damdawi in va kal chu a peih vak lo tih a mitmengah chuan a tilang nghal a. “Rawn keng ila tha tur. Mahse hetiang hian kan inhmu ang a, i en duh ang tihte chu rin ngaihna pawh ka hre si lo,” a ti a. Kei chuan, “A diary-ah chuan engnge maw a han ziah ve le?” ka ti leh a. Mawitei chuan, “Ka chhiar chinah chuan thil pawimawh engmah a ziak lo. A lunglen thu vel mai mai a ni,” a ti a. Chutihlai chuan thingpui chu a rawn so va. Mawitei chuan inlêng dangte tan chuan a buatsaih a. A va sem nghal nghe nghe a.
Ka bula a rawn ṭhut leh hnu chuan, “Diary leh thlalâk chu min va enpui peih hram law’m ni? Catherine-i fanu pawh chu ka hmu châk a nia,” ka ti leh a. Mawitei chuan ze ṭhal ṭhal chung hian, “A hla viau asin. Ke phei chuan ka peih miah lo a nia,” a ti a. A nui rah rah a. Kei chuan, “Ramenga bike kan hawh dawn nia. Thingpui lumna-ah a awm kha. Chahbi ka zuk dil ang e,” ka ti leh a. Mawitei chuan, “I tihṭalh chuan nia maw le. Chutia lirthei nen kan kal chhuah dawn rau rau chuan Catherine-i thlân leh i ṭhianpa thlân chu tlawh ka duh ve thung a. Min kalpui ve a ni ang chu. Catherine-i thlân chu vui nia ka hmuh bâk kha ka la hmu leh miah lo va, kal leh hi ka duh deuh reng ṭhin,” a ti a.
Thingpui inna no a seng fel hnu-ah Mawitei nen chuan kan inzui chhuak a. Khawhar ina thingpui lum kan thlen in tlangval Ramenga chu kan zu hmu a. A bike hman kan duhna chhante sawiin chabi kan dil a. Kan tlan chhuak ta nghal a.
Catherine-i diary chu a kawm sen, lehkha puan ṭha chi a ni. Diary pangngai ni lovin executive note-bu a lo ni a. A ni tin hun hman dan a chhinchhiahna, ni leh thla leh kum te pawh ama ziah chawp vek an ni. A phêk hmasa lam address ziahna-ah chuan mi hming engemaw zât a inziak teuh mai a. Chung hmingte chu eng vanga chuta awm chu nge an nih tih ka hre lo. A hawrawp aṭang chuan ama ziah ngei tih chu a rin hriat theih a. Ngun takin chuta hming inziak tlar chu ka han chhiar chhin a, ka rin loh ta tak hmingte pawh pahnih pathum chu an lo chuang ve nawlh nawlh a. Engpawhnise Catherine-i diary-a hming chuang phâk nih chu thil chhuanawm tak nge a nih zahpuiawm tak ka hriat thiam chiah loh avangin chung hming inziakte chu sawi loh thain ka hria a ni; mi pawite reu reu hi kan sawi ang e. A awmzia ka hre si lo.
Tin, a kawm chhûng lamah chuan an nufa thlalâk a inbel a. A background aṭanga a lan danin Durtlâng Hospital kawta an lâk niin a lang. Nu leh pa kar aṭanga sei lian ni se a fanu pawh mi pangngai ve tak tur ni theiin ka hria. Thlalâk hnuaiah chuan an lâk hun, ni leh thla a inziak kalh a. Chumi hnuaia thil inziak erawh chu chhiar theih a ni lo. Thlalak dang pahnih khat chu a la inzep a. Mahse an pawimawhna awm ka hre lo. Pakhat chu an chhungkaw thlalak a nih ka ring. Chokâa Mawitei chu zawh awm tak a ni naa ka zawt duh ta lem lo. Catherine-i diary chu a ni bikimin a inziak lo va. Chu bâkah damdawi in a luh hnu aṭang chauha a ziah niin a lang bawk. A ziak tam lo va, a ziah chhunte pawh han sawi vul vak tur a awm lo. A phur chang changin a ziak vel mai mai niin a lang. Hetiang hi a thil ziah tlangpui chu a ni.
October 8: Damdawi in hrehawmzia tak hi chu aw! A thawktute hi fel hle lo phei se hremhmun tluk hial tur a ni. Vawiin phei chu mitthi an awm lehnghal a. Kei pawh ka inhlau thawng zual hle. Phailamah pawh kan beidawng tawh a nia. He damdawi in te reuh tê, doctor awm lo reng mai aṭang hi chuan beisei tur a vâng hle a ni.
October 10: Vawiin chu damdawi in ka ning zual. Ka hnungzâng nâ leh nâk nêm kham lahin reh tih a nei thei si lo. Hun kal tawh chhui kir a, lunglen leh inchhir nen; chhum pik kara awm ang chauh ka ni. Mawitei a rawn kal hlauh mai a. Hmanlai chanchinte sawiin kan inkawm ta reng a. Lung a lêng duh ngei mai.
Heta ṭang hi chuan a ziak mumal vak lo va. A ziah chhunte pawh tawi tê tê an nih avangin kalsan mai ila. Vawikhat erawh chu a ni ziak lovin heti hian a ziak a, ‘Ka chhungte lahin min ngaihsak vak tawh si lo.Khawvelah hian ka mal ta hle mai. Ka dam ṭhat laia ṭhian ṭha ka lo tihve ṭhinte meuh pawhin min ngaihsak peih ta lo,’ tiin.
November leh December thla hian a chanchin a ziak ni tin lo ka tih tawh kha. Mahse December 20-ah erawh chuan a ziak thui ta khawp mai. Tin, hemi ni aṭang hi chuan a ziak thui thei ta fû a. A ziak taima ta hle bawk niin a lang.
December 20: Vawiin chu ka nguai riau mai. Ka rin loh lutuk leh beisei loh lutukin ka lo ngaihtuah deuh reng ṭhin high sikul kan kal laia min hmangaih em em tu ………. chu ṭhian dangte nen an rawn lang thut mai a. Ka hamhaih chuan sawi tur reng reng ka hre lo. Hria pawh ni ila ka sawi thei kher lo vang. Nidanga ka inchhirna leh rilru hrehawmnate pawh khan min tih retheih tawk tawh tehlul nen; an liam tak hnu chuan ka rilru a nâin vanduai bik riauva inhriatna ka lo nei nasa lehzual ta a. Awm ngaihna pawh ka hre meuh lo a ni. Officer ṭha tak, zaidam tak leh min hmangaih em emtu nupui ni a, nuamsa ve taka khawsa thei tur leh chhungkaw hlim taka nu ber ni thei tur kha ka ât luat avanga ka chân nasatzia hi!
Ka inngaihtuah lungpuama ka ṭap zawih zawih mai a ni. Min duh ema ka hriat vang leh engtin pawhin awm ila pawi zo dawna ka hriat loh vanga ka lo inchhuan khum chu keimah hian ka tuar nasa ta a ni. Mawitei a rawn kal a. Ani nen chuan vâirama a zuk kal bo vang vang dan te, Sangpuii nena an inneih dante leh Hmunzotlâng khawtlângin an ngaihsanzia te chu kan sawi a. Christmas hmang tura rawn haw an nih dan te, leh a chhungte a ṭanpui nasatzia te chu Mawitei chuan min hrilh a. Chutiang vel thil kal tawh leh kal mêk chanchin sawi chuan rei tak kan meng ta a ni.
December 24: Christmas a huphurhawm hle mai. Tunhma chuan Christmas lo thleng turte kha kan nghakhlel em em ṭhin kha a ni ngai a….
December 25: Tun kum hi Chrismas ka hman hnuhnun ber kum a nih tawh hmêl a ni. Thawhtan nia ṭhian hluite ka hmuh aṭang kha chuan zual hlein ka inhre ta. Ka rilru pawh a buai zualin ka ât phah lo chauh a ni. A hmâa ka rilru ang kha ka pu thei tawh lo. Sikul kan kal laia engahmah ka ngaih bik lo ten min awt lo tih hriat ngawih ngawiha min en kha tawrh harsa ka ti hle mai. Vawikhat chauh tal han naupan ṭhat leh hi chu châkawm tak a ni.
December 31: Vawiin tlai chu kum hlui ni tla tur ka thlir a. Ka mittui a luang zung zung mai a ni. Kan piah mual rem chin phaitualhnimah chuan kum hlui ni tla thlir liam tum nula leh tlangval chu hlim em emin an nui dar dar a. An bul velah chuan naupang an infiam laih laih a. Kum hlui ni tla ka hmuh hnuhnun ber tur chu ka han thlir nawn leh ṭhin a. Hun kal ta te kha an ngaihawm ngei mai.
January 1: Mawitei’n kum thar chibai buk nan tiin cake min rawn pe a. Tunhma lam chanchinte sawiin kan inkawm reng a. Tin, ka natna chungchangte kan sawi bawk a. Mi ṭawng thlamuanteh chu a tum naa thla thum ka la dam a nih chuan a rei lam a ni ang. Hlim taka nuih luih hram hram chu ka tum naa harsa ka ti hle mai. Vawikhat phei chu ka mittui a rawn far hial a. Engatinge Pathian hian ka hun kal tawh chhui lêt a, inchhirna hun hrehawm tak min pêk kher chu aw ka ti rum rum mai. Mahse vuithu sawi thei chu ka ni lo tih ka hre chiang hle.
January 3. Officer pakhatin chêng 5,000 min rawn thawn ve nawlh mai a. Ka ṭhat lai kha chuan hengho te hian na nupuite âi pawha mi hmangaih khan an insawi ṭhin a. Mahse natna khuma ka mut a, ka tisate a lo cher chhiat tak hnu-ah meuh zawng ka hmelhriat nih pawh an zak zo ta. Mahse a pawi lo ve, pawisa talin min la rawn hria a, ka dam ṭhat lai kha chuan ka bum hneh ve ṭhin asin.
January 10: Chhun dâr 11:30 velah peih leh peih lovin ka dâk chhuak ve a. A ṭhiante bula ka fanu lo infiam ve lauh lauh chu ka va hmu a. Hlim takin a lo nui ve tak awr awr a. Naupan laia nu leh pate kan thlamuanpui zia leh kan pangchan ṭhinzia ka ngaihtuah a, nute ngaia pangchang rual lek ka fanu lah chu ka awmdan hre thiam miah lovin a infiam ve lauh lauh a. Ngaihtuah a thui duh kher mai. A nu ve hi ka han inen a. Mahnia zun leh ek thiar thei ṭawk ṭawk, tunhma lam hun ngaihtuaha inchhir ngawih ngawihin he damdawi in te reuh tê-ah hian ka tâng hlen dâwn chu a ni mai si a. Tuman ka ui ka âr min ti lo. Matei chauh hi min hmangaihtu ka neih chhun chu a ni ta. Tunhmaa min hmangaihtu inti zawng zawngte pawh khan ka hmelhriat nih ringawt pawh an zak zo ta.
January 11. Tukṭhuan ei hma lawkin ka fanu, hming pawha ka koh phal loh Matei chu a rawn ṭap lût bam bam a. “Mate, enga ti nge? Tunge vel che?” ka lo ti a. Ka bulah chuan lungchhe em em, ṭap ri tha ngam si lovin a rawn insût hlawp hlawp a. Sawi pawh a sawi hlei thei lo. “Nu, Zonuni’n ka lû-ah min vua a. Vel ve ngei ngei rawh aw,” a rawn ti a. “Mate, ka la vel ve ngei ngei ang. |ap tawh suh, a nat loh kha,” ka ti a. A lû chu ka han en sak a, a lo pawng deuh a. Naupang inkawm chu an inhau ngai, a velh pawh an invel ṭhin; puitling inrawlhna tham a awm lo ve. Mahse Matei zualkona hi zualkona tlâk ka ni lo em mai a, chu chuan ka lung a tichhia a, ka ṭahpui ve lek lek a ni.
January 12: Vawiin chu Matei nen kan inkawm a. Ka bulah a rawn mu ve a. “Nu, Amawii te, Sangtei te chu a nu te nen an bazar a. Engati nge khumah hian i mut reng bik? Bazar ve ka châk em mai. Min hruai ve tawh rawh,” a ti reuh a. Chu zawhna chhan harsa ka tihzia chu ka sawi thei lo a ni. “Mate, ka dam thuai ang a, kan la bazaar dun fo dawn alawm. I duh duh ka la lei ang che,” ka ti a. Mahse ka thusawi chu keimah pawhin ka awih lo. Matei nen chuan engtikahmah kan bazaar dun ve dawn si lo va. Matei chuan, “Nu, i dam har tawh em mai. ‘Ka dam dawn tawh’ i ti i ti a, i dam thei chuang si lo. Dam thuai thuai rawh. Bazar kal ve ka châk tawh a nia,” a ti leh a. |awngkama ka chhan theih tawh loh avangin a sam chu ka chul sak heuh heuh a. Ka âwmah chuan thlamuang taka beiin a muhil ta siai siai a.
January 15: Inchhir a sâwt lo tih kan hriat chhuah meuh hi chuan a lo sâwt lo tawh tak zet ṭhin. Nula hmelṭha bik lem lo tak, sikul kal lai pawha kei aia thiam thei bik lo Mawitei te pawhin ka dinhmun chu an awt lo kher mai. Vawiin kan inkawm chu, “Catherine, i awm ang hian awm ila ka tluk lo ngawt ang che. Nang chu hlim hmêl tak hian mi hi i be reng thei a,” min ti a. Min lainat hle tih ka hriat rualin ka dinhmun chu a awt miah lo tih ka hre bawk.
January 15 hnu lamah hian rei tak chu a diary hi mumal lo takin a ziak a. Sawitham a awm loh avangin kalkân zel ila. A vaia sawi vek pawh a ṭul kher awm lo ve. Chubâkah ṭhenkhat chu chhiar a harsain a ziak ho bawk a, kai tawi mai ang.
February 26: Vawiin chu nidang aiin ka chau tlat. Nilêngin ka tho kâng peih lo. A ni telin ka hun hnuhnung lam ka hnaih telh telh nia inhriatna ka nei lian tawlh tawlh bawk.
March 12: Nimin lam aiin ka ziaawm deuh. Thei leh thei lova ding chhuakin kawngka biang ka vuan a, pawn lam chu ka va thlir a. Ka pindan piah chiah hmeichhe ward-a damlo awmpuitu nula pakhat chuan, “Kha i va ṭha tawh awm ve?” tiin min rawn au va. Kei chuan “|ha tawh e,” ka lo tiliam mai a. Chutihlai chuan Matei chu a rawn tlan haw a, “Nu, i dam tawh dawn em ni? I dam tawh a nih kha. Hawh thil min lei ve rawh,” tiin ka pawnfên tlâng a rawn pawt ta a. Kawngka biang vuana ding thei ve chang chang chauh ka ni si a, Matei beidawng hrilhai hmel hmuh chu a hrehawm ngei mai.
March 15: Vawiin chu ka harh ang reng hle mai. Chhun lai velah ka muhil sek a. Ka mumangah chuan kan naupan lai te, High school kan kal lai te, leh college kan kal ṭan tirh lai te ka hmu a. Thiante nen picnic turin kan lo inzui chhuak dam dam bawk a. Tin, ka nu thi tawh ka lo hmu a. A kalnaa kal ve tur hian min lo hui min lo hui a. Kal ve tuma ka insiam lai chuan hnung lam ṭangin Matei chuan, “Nu, khawiah nge i kal dawn, ka kal ve duh. Min lo nghâk rawh,” tiin mi rawn au vak vak a. Chhân tuma ka lehhawi lai takin ka harh ta a ni. Ka bulah chuan Matei chu ngawi rengin a lo muhil ve sâk sâk a. A rawn mut laipawh ka hre lo. Ka tho va, thei leh thei lovin ka inbual a. Ka inbual khât deuh hlek avangin ka zang hawkin ka inhre nghe nghe. Dâr ngâ velah Matei khawlai lêng chu a rawn haw a, “Nu, hei miin ei tur min pe” a ti a. “Tu pêk che nge?” ka lo ti a. Thil danga mi chhang lovin Matei chuan, “Nu, hetiang hi min lei ve rawh aw. Dam vat vat la. Bazarah min kalpui ve thuai thuai rawh,” a ti a. Kei chuan ……
Hetah hian Catherine-i diary chu lak lawh zetin a tâwp a. A bâk chhiar tur a awm ta lo. Hemi zan hian nidang aiin a ziak tam a, a lung a lêng zual hlê nge a dam rei tawh dawn lo tih inhriatna mak tak mai amahah chuan a awm tih hriat a ni lo. He thu a ziah lai hian a chau thut a, a tuk zingah a boral zui ta mai niawm tak a ni. Rinthu vek a nih chu. Sawi tawh angin a diary hi a duh hun hunah a lunglên châng chângin a ziak vel mai mai niin a lang a. Chuvangin mi ropui diary anga ngaihnawm leh chhiar nuam tur chuan beisei chi a ni lo vang.
Tin, diary tawp lamah chuan pentui sen hian thil a inziak ṭeuh a. A pawimawh ang tih pawh ring lêm lo chuan han chhiar chhuah thuak hi ka tum satliah deuh mai a. Mahse chuta thil inziak chu khawvela ka thil chhiar tawh zawng zawngah chuan a la mak ber hial awm e. Ka ṭhutna aṭang chuan ka tho ta hluai mai a. Vawi thum lai chhuatah chuan ka vei kual a, ka ṭhu leh ta a. Mawitei hnenah chuan, “Diary tawp lama thil inziak hi i chhiar fo tawh ang maw? Tak tak a ni thei ang em?” ka ti a. Ani chuan mi rawn hnaih pah hian, “Hmm, tak tak chu a nih hmel a ni. Mahse awih a harsa bawk si. Ka chhiar nawn fo va, dâwt a nih leh thudik a nih dan tur reng reng pawh ka thliar thiam lo,” a ti a. Kei chuan, “Eng pawhnise he diary hi tumah hmuh tir ve lo la a ni phawt mai. Chuti lo zawng a pawi dawn em asin,” ka ti leh a. Mawitei chuan, “A kawltu nih pawh kha a hrehawm ngawt asin. Engmah i sawi chhuak loving ti raw?” a ti leh a. Kei chuan, “Sawi chhuak lo ve. Sawi chhuah chu sawi loh; miin hetiang thu ka hria a ni tih hi an hria ang a, min dâwp ang tih ka hlau asin. He diary hi i phûm bo emaw, i thukru bo daihte emaw a nih loh chuan nangmah pawh hian buaina i la tawh phah ang e,” ka ti leh a. Mawitei chu a lo bu nghat nghat a.
A diary-a thil inziak ang a nih vaih chuan Catherine-i chu mi ropui khawngaihthlak tak chu a ni phawt mai. Engpawhnise a thuziak chu a thawi veiha sawi rik chi pawh a ni lo ve. Mawitei chuan diary chu lain a han chhiar ve leh ngat a. Vawi engzat tak chhiar chhuak tawh ang maw? A chhiar fo lo a nih chuan a chhiar khât hle thung ang. A hmêlah chuan hlauhna te, mak tihnate a lang thei a ni. Diary chu min pe leh a. Thuthlengseia ṭhuin ka keu zawm leh ta a.
Thil dang pawh eng eng emaw chu a la awm nual. Chûng thil inziakte chu a ni tin nun hman dan ni pawhin a lang tawh lo. A ni leh thla engmah a lang tawh lo va, engtika a ziak nge tih a hriat loh. A hawrawp aṭang chuan ama ziak vek a ni tih chu a hriat theih a. Chûng a thuziakte chu sawi zel kher lo ila a ṭha awm e. Thu ropui han sawi vung vak tur a awm lo. Lehkhathawn ni awm tak takte pawh a inzep nual bawk a. A ṭhente chu ka en sak lui hram a. Tute thawn nge an nih pawh ka hre thei lo. Pakhat erawh chu a rei tawh hle tih leh keu ngai loh a ni tih hriat fahran hian a lo zawr bal hle tawh a. A thlehna pawh a pawp nual tawh bawk. A ziakna pen tui pawh a dal tawh hle a, chuvangin chhiar hleih theih pawh a ni tawh lo. July 5-a ziak tih a hriat theih a, a kum erawh chu a lang fiah tawh lo va, a hriat theih tawh lo. Inthlahrung ang reng takin chu lehkha chu kan chhiar chhin a, ka ṭhianpa’n pâwl sawm a zir kum, an inngaihzawn tirh vel laia a thawn a lo ni a. A va kawl rei ngat ngat ve!
Mawitei chuan a rawn en ve a. “ I chhiar chhuak tawh hlawm maw?” a ti a. “A ngaihnawm bawk a, rilru an khawih kher mai. He lehkhathawn tawpa number 12 awm ringawt hi an roll number a ni ang maw?” ka ti a. Mawitei chuan, “Kan lehkha zir lai chuan roll number hmanga lehkha inthawn hi kan uar riau alawm,” a lo ti ve bauh a. Lehkhathawn chu vawi hnih ka chhiar chhuak a. High sikul naupang an nih laia an ziah a ni a, thu mawi lutuk leh ṭawngkam nalh lutuk beisei chi a ni lo. A ṭawngkam hmante chu a thlum hran loh bâkah a ziaktu hian ṭawngkam thiamna nena a bialnu rilru hi hneh a tum lêm lo niin a lang. Mawitei chuan pindan aṭangin Catherine-i album leh ama album chu a rawn phawrh a. Hmunzotlang lam mi deuh vek an nih avang leh nurse a zir pui te an nih nual hlawm avangin Mawitei album amite chu hriat alawi pawh ka nei lo va, hmuhnawm pawh ka ti vak lo. Thil ho ve ang reng tak chu mahni awm lohna album a hmuhnawm hlei thei miah lo hi a ni.
Catherine-i album chu kan en ve leh a. A thlalâk aṭang pawhin nula hmelchhe lo tak a ni tih chu a hriat theih a. Tin, a ṭhiante nena an lâk hona-ah reng reng a lawr deuh zel a avangin Mizo zingah chuan nula hleitling pawl tak niin a lang. Hmêlah chuan Sangpuii a tluk lo deuh niin ka hria a. Mahse chu chu Sangpuii ka ngainat vang leh a nungchang nen ka hmehbel vang pawh a ni maithei bawk. A thlirtu mit a zir a ni tawh mai. An ṭhat dan a inang lo a ni. Engpawhnise Mizoram thingtlang khaw in 400-500 ve renrawn khua Hmunzotlang nula hmaifai pâwl tih hian a hmel hmu lo tân pawh a sawi thui ber mai e.
Album dahin Mawitei hnenah chuan, “Mawite, Catherine-i fanu hian a pa a hria em?” tiin ka zawt a. Mawitei chuan, “Ngawi teh, Catherine-i fa neihna hi ka hre miah lo tak asin. A dam lai khan zawh chian awm tak chu a ni naa ka zawt chiang ngai hauh lo. Hria se min ti a nih chuan min hrilh mai ang chu ka ti a. Chu bâkah han zawh thawi leh sawi thawi hian a hel daih zel a, zawh a nuam lo riau. Hre ve awm tak chu niin ka inhria. Mahse ka hre si lo,” a ti a. Kei chuan chutia Mawitei’n hria a intih tak lovah chuan hre zâwk niawm takin, “SDO fa a pai e te kha an ti a. Department hrang hrangin Sub-Divisional Officer an nei fer fur si a, eng SDO ber chu ni maw?” ka ti leh a. Mawitei chuan, “Tu fa pawh chu lo pai se a mak lo ve” a ti leh a.
Tihtur pawimawh dang a awm tawh loh avangin kal chhuah zai kan rêl ta a. Tin, sawi hmaih hauh loh tur chu Mawitei chanchin hi a ni. Nula senior, cher chhe lutuk lo leh sam sei vak lo, a hmelṭhat leh ṭhat loh thu-a inhnial theih tak tur, fiamthu duh tak, nui bâwk bâwk reng thei a ni a. A bula awm pawh a nuam hle a ni. Amah hian fel a tum hran lo va, a rilru ṭhatna hian amah pawhin a hriat lêm lohvin mi fel takah a siam a ni ringawt mai. Nula ṭhenkhat chuan fel an tum lutuk a, anmahni anga kan fel ve loh phei chuan an bula awm a hahthlak thuai ṭhin. Kohhran upa ṭhenkhat leh camping chhuak hlim fel tum lutuk bula awm a nawm lohna chhan pawh hei tho hi a ni.
Mi kan biak leh kal paha kan tawh reng reng chuan Mawitei chu an zahin an nêl hlawm hlein ka hria a. Mi lian leh mi tê a en hrang hauh lo tih a khawsazia aṭang chuan hre theiin ka inhre bawk a. Mi harsatna hre thiam tak, fel tum lutuk si lo, khawngaihna ngah tak a ni.
Catherine-i fanu awmna hnuchham in lam chu kan pan leh ta a. Kan va thleng chu a enkawltunu chuan hlim takin min lo lawm a. Kan kal duh chhan leh kan mi hmuh duhte kan hrilh hnu-ah Catherine-i fanu chu a va koh tir a. Hmeichhe naupang sa pan thlirh thlerh, hmai tung lam, mit meng zim deuh, sam sei hning hniang, ngo vah mai hi a rawn kal ta a. Mawitei chu a nêl sa a ni bawk a, hlim hmel taka nûi var var chungin a bulah chuan a rawn ṭhu a. An inbe nghal bawrh bawrh thei. Ka biak ve erawh chuan a rul tâwk chauhin min chhang a. Keia tehreng pawh chuan biak sawm vak ngaihna ka hre lo. Mi anga a seilian ve zel a nih zawngin hmêlah na na na chuan ngaihtuahawm dâwn lo hlêin a lang a ni. Puitling anga biak sawm tak tak tlâk a la ni si lo va, tihngaihna vak ka hre lo. Mawitei phei chu awm lo se ka ho kher ang.
Mawitei’n a nu a chhûn khawp mai a tih avang khan chu hmeichhe naupang chuan a nu chhun hle turah ka ngai deuh chawt a. Catherine-i kha a nulat lâiin ka hmu ve thuak a. Chu bâk damdawi ina ka hmuh leh a thlalâk aṭang ringawt chuan a fanuin a chhun leh chhun loh hriat har ka ti hle. Anin tunge ka nih min hre ngai lo ang bawkin kei pawhin ka hre chiang bik lo va; a fanu chuan a lo chhûn phian pawh chu a ni mahna? Hmeichhe nau en hi chuan nausen pianghlim pawh hi chu mi chu a chhûn tih tur an hre thei zel a. Chuvangin Mawitei’n a nu a chhûn a tih chuan a chhûn a ni mai.
Catherine-i fanu Lalremsiami chu khawngaih teh mah ila tih vak ngaihna awm hek lo; vanneihthlâk taka a nû hniak hnung zui lo va, pasal ṭha takte a la hmuh chuan nu vannei tak a la ni thei ang tih bâk beisei pui tur ka nei lo. Hmeichhe tân zawng an vanneihna tur ber hmelṭhatna pawh hi thlemna ti tamtu leh an nun kawnga lung chhuih tur ti tamtu lek a ni si a.
Tih tur dang awm ta lo chu kan chhuak leh ta thuai a. Catherine-i fanu chuan damdawi in thleng min zui phei a. Damdawi in bul dawr te reuh têah chuan luhpuiin chu fahrah hmeichhe naupang khawngaihthlâk tak mai tâna ka tih theih awm chu ka ngaihtuah a. Chu dawr chu damdawi ina awm hovin an mamawh zualpui lei nana an hman chauh a nih avangin thil dang lei tur a vang hle mai. Eitur lam chi thil tlêma zâwng leh pawisa tlêm ka pe a. Tih theih ka nei tlêm kher mai. Tuna a hmêl ka hmuh lai leh a boruakin min chim lai hian khawngaih teh mah ila, ka haw hnû-ah boruak dangin mi chimin ni leh thla a lo ral ang a, rei lo tê-ah ka theihnghilh zui thuai a nih loh pawhin ka hre chhuak ve zauh zauh chauh emaw a ni tawh ang. Thil thar engemaw a thleng lehte a nih loh phêi chuan ka hmu leh tawh kher lo maithei a ni. Kan kalsan dawn chuan a nu koh dan ang ngeia kovin, “Mate, a nih kan kal tawh ang e. Dam takin i awm zel ang a, i hmêl ṭha si a, nula fel tak ila ni ngei ang,” ka ti a. Chibai tuma ka kut phar chhuak chu zak sen ap ap chungin min lo hmer sak ve a. Kan kalsan ta a ni.
Mawitei in pawh tlawh tawh lovin thlânmual lam kan pan nghal a. Mawitei rawt angin a hminga pangpâr dah chu ṭhain ka hre viau bawk a. Sâpho tihdan a ni a, kan entawn ta sa sa, entawn zel mai tur a nih awm hi. Pangpâr dah tur chu dawra mi kan lei dawn nge-khawia mi nge kan lâk dawn ka hre lo. Mawitei chuan, “Pu Rothangpuiate pangpâr kan dil dawn nia. An ui ṭhin hle naa ka tân zawng an ui phal bik lo vang. Nikum hmasaa an fapa naupang ber chetsual ṭum khan Aizawl an rawn kal pui a. Ka lo buaipui nasa ve a. Tûn thleng hian min la tih chhungkhat phah a ni,” a ti a. “Pu Rothangpuia chu tunge ka hre ve hauh lo mai. Hmunzotlâng hi ka rawn kal ve zauh zauh tawh naa puitling lam hi chu ka hre vak lo,” ka ti a. Mawitei chuan, “Engtin nge mi i hriat vek theih bik ang ni? Keini a khaw neitu pawhin kan hre vek bik hleinem,” a ti leh a.
Pu Rothangpuiate in chu kawngpui aṭanga fâl deuh hmun rem nuam taka awm hi a lo ni a. An kawtah chuan pangpâr mawi tak tak a lo vul chûk a, hmuh an nuam ngei mai. Pangpâr chang a mawi a ni lo; an kawtkai leh hmunhma reng reng chu a faiin a hnûm em em mai a ni. In chu a lo reh ṭhap a. Mawitei chuan choka lam kawngkapui chu a kik dawt dawt a. Kawngkapui chu a inkalh loh bâkah tukverhte chu an inhawng hei huai si a, in nghâktu chu an awm ngei ni chuan a lang. “In awm em?” tiin a au leh vak a. Nakin deuhah chuan hmeichhe aw hian, “Awm e. Lo lêng rawh u?” a rawn ti vau vau a. Rei vak lovah choka lam kawngkapuiah chuan nula hmelchhe lo zet mai hi a rawn lang paw ta heu mai a.
Nula chuan, “E he! U Mawitei te zuk ni reng a. Engnge in duh teh mial a? Rawn lût rawh u,” a ti a. Kan zui lût nghal a. Mawitei chuan, “Mâsâng, i va vâng em em ve?” a ti a. Masângi chuan mi rawn melh zauh pah hian, “Keini pawhin he lamah chuan vâng kan tiche asin aw. Hmanni lawka ka pa dam lo phei chuan, ‘I u Mawitei hi a va rawn lêng duh lo em em ve maw le?’ a ti a ti che asin,” a ti a. Mawitei chuan fiamthu hian, “Rawn kal ila zawng, min vin min vin leh awm tho si a. Ka hriat hmâa a lo dam leh hlauh chu a lawmawm nasa a nih chu,” a ti a. Masângi chu a nui var var a.
Masângi chu nula ria lam deuh, hnute kawh lah mai, sam dar chen vela sei, heh sen ling hlar mai hi a ni a. Kei, a hminga tlangval ni ve ta chuan mawza tel lova ka bun tâwk chauh tur nula ria chawm bat mai chu a tihngaihna vak hre lo mah ila ka han ngaihmelh ti tih nghal ringawt a. Kan kal dan boruakin zirin hun awl tam tâwk nei thei phei ila thinlung luang liam leih buak nan pawha iai-awm loh tak leh family planning program han duan pui vel atana itawm tak tur a ni.
Pawnfên pawl ṭial hlui tawh lam, inchei nalh nân a hmang tawh lovang tih hriat tak mai hi a fêng a. A hâk lai kawr sendâng, rawng da lam tawh pawh chu a pawnfên ruala a lei ni awm tak a ni. A pawnfên kâk kâr aṭanga a keṭhiah leh châwn bâwr lang zauh aṭang ringawt pawh chuan a lang lo chin nalh dan tur chu za zela sawmkua pakua leh a chanve vel chu a hriat theih nghâl ruak mai. Mâwi lo khawpa en zui palh awl tak a ni. A incheinate chu an hlui tawh deuh naa an faiin an thianghlim hle a. Tukverh bul ṭhutthlengseia a thu turin min rawn nêk thawi thuak che vela a rimtui inhnawih nam chem chemte chuan tlangval nih a tinuam kher mai.
Mawitei chuan, “Masâng, khawiah nge i chhûngte hi? Khawhar inah an kal em ni?” a ti a. Masangi chuan, “Aw ni e. An kal ta vek a nih kha. Kei pawh ka awm reng a, nichin deuh lawk khan ka haw ve chauh a ni. Nangni in kal ve em?” a ti a. Mawitei chuan, “Kal e, ti ila, kei phei chu ka awm rei lo. Catherine-i thlân tlawh kan tum a. Chuvang chu a nia kan rawn kal nghe nghe ni. In pangpâr hi tlêm min pe rawh u. Kan duh tam lo,” a ti leh a. Masangi chuan, “Tunge Catherine-i chu? Ka va hre ve lo ve. Kan vêng thlânmualah chutiang mi an phum awm pawh ka lo hre ve hlei nem. Ka awm loh hlan a ni ang maw?” a ti leh a.
Mawitei chuan, “Hman deuh lawka damdawi in ami kan phum kha maw le. I nutei nau neih lai a nia, nangni pawh in awm ve nghe nghe kha,” tiin a chhang a. Masângi chuan, “E, kha kha Catherine-i em ni? Mizo hming nalh deuh a neih kha,” a ti a. Mawitei chuan, “Nei e, Catherine tih chu a ṭhian ṭhenkhatin an koh duatna mai mai alawm. A chhûngte pawhin chutiangin an ko ngai hleinem. A tirah phei chuan fiamthu nan hlir kan hmang a, mahse koh nan kan hmang hlen ta a nih hi,” a ti a. Masângi ṭawng hmain amah vêk chuan, “Engpawhnise in pangpâr chu a rem dawn em?” a ti a. Masangi chuan, “A ni tak e, rem lohna a awm lo vang. Kawt lam ami hi chu ka pa hian a ui teh hlur ṭhin a. Kawmthlang lam ami khu in la dawn nia,” a ti a. Mawitei chu pangpâr lo tur chuan a kal ta nghal a.
In chhung chu ka han en ngun deuh a. Chhuat chu a hnum ṭhat bâkah a fai a, an lehkhabu remte chu a fel thlip thlep hle mai. An tukverh puanzar leh ṭhuthleng khuhna puante chu an faiin an thianghlim hlawm hle a. Chu chuan a enkawltu niawm bera lang Masângi mizia tur pawh a hril thûi hlein ka hria. “Mâsâng, in chhungkua hi engzât nge maw in nih le?” tiin ka be pawp ṭan ta a. “A chângin panga, a chângin pasarih kan ni. Tak tak ana, min chhangtu chiah hi pasal neiin Lungleiah a awm a. Kan upa berin Aizawlah hna a thawk bawk a. Ka naute pahnih leh ka nu leh pa nen panga kan awm lai a ni,” tiin fiamthu ang reng hian min chhang a.
“Nang engnge i tih? Lehkha i la zir em ni?” tih ka tum lâi takin pawn lam aṭang chuan pawr zet hian, “Lalrosângi a awm em?” an rawn ti a. Masangi chuan kawngkapui chu a va hawng a, “E, u Machama leh u Ramnghaka te lek zu nia. Engnge in rawn tih dawn a?” a ti a. Machama chuan, “Kan rawn rim dawn che maw le. Engnge thil dang i beisei a? I nute an awm em? I pa chu awm lo mah se a pawi lo. A uikawm si,” a ti a. Masângi chuan, “Daw daw lo ula a ni mai. In rim ṭhinte zawng ka hre em! A vehthlemah hian min hmang min hmang lo ula a ni mai. Keinite zawngin in thinlung kan chan ve phâk loh khawp hi maw! Nichin lawk pawhin khawhar inah ka hmuh kha. Zu kal ve nghal ula ti nia” tih pahin chu mite pahnih chu a rawn luhpui ta a.
In chhûnga an rawn lût min hmu phut chuan, “E heu, hengah te engnge i tih ve a?” an ti rual ṭhawt a. Ka chhan hmain Chama chuan, “Mitthi avanga kal emaw i nih tia. Nula vang lek hi a lo ni maw?” a ti a. Masângi chu a lo inrawlh a, “In inhria a ni maw?” tiin a zawt a. Ramnghâka chuan, “Hre tehreng ang chu le. Amah a inhriat aia chiangin kan hria ang chu. A chanchin hi i hriat duh chuan zanin dâr sawm leh a chanve hian kan thlen inah min rawn zawt la. A bialnu hmasa ber aṭanga a hnuhnung ber thlengin ka lo hrilh tlaivâr zak thei ang che chu,” tiin a lo chhâng a.
Ka ṭawng ve hmain Mawitei a rawn lût a. Masangi chuan, “U Mawite, i va lo tlêm em em ve. I inthlahrung lutuk a nih kha. Pangpârte chu kan ngah ve zawng alawm,” a lo ti a. Mawitei chuan, “Inthlahrung lo ve. Tam a ngai hleinem. I pa phei chu awm se a ui ngawt ang. Min vin leh nek ang chu. Hmana ka dil pawhin min lo vin nek alawm. A tihve dan a nia, lâk phei chu ka ṭhulh ngai chuang hlei lo va,” a ti a. Machama chuan, “A ûi thei a nia. Pangpâr chu sawi loh a fanu biak ringawt pawh hi a ûi ang chu maw le” a lo tive leh a. Masangi chuan, “|awng thei lutuk suh u. Chuti em emin a ûikawm bik lo. In ngaih khawp kha,” a lo ti hlak hlak a.
Machama te, Ramnghaka te hi chu mi ina tlângnel dan leh mi biang biak an thiam a, tunhma pawhin ka tluk ngai lo. Chuvangin ka hmelhriat loh nula, a biak pawh ka biak ṭhat ngam mang loh Masângi pawh an duh tâwka an chhaih ngam leh fiam ngam a lo ni reng tawh chu mak ka ti lo. Awm ve rengah ka ngai tawh a ni. Anni pahnihin hetianga an nel ngat zawngin Lalmuana leh Marama pawh an bang miah lo vang. An lo rim lunglên fê tawh hnu pawh nise mak ka ti lo vang.
Kei chu nula kawm leh ngaihzawng neih vel hi ka talent dawn loh lam a ni awm e. Nulate hi han rim ila biak ngaihna ka hre lo fo. keima chanchin sawi dâwn ila; mahni chanchin sawi nuam timi leh mahni inngâi pawimawh chi, midang ngaihsak lo min tih ka hlau va. An chanchin zâwtin sawipui dawn ila mi tikher kher, mi dilchhût min tih ka hlau bawk si. Inlêng dang zingah titi han vawr chiam dawn ila thil intihria, mi ṭawng zuah zuah min tih ka hlau va, han ṭawng duh lo viau dawn ila induh min ti ang tih ka hlau bawk si. Tin, an ngei zawng leh huat zawng han rel pui dawn ila anmahni’n mi rel hrât viau e ti lo hian mipa mi rel zut zut hi an ngâisâng lo viauin ka hre bawk si a. A awm tâwk ka hre thiam thei der lo.
Mawitei chuan, “Engnge in rawn tih ve a? Mitthi vanga rawn kal chu inni em lo maw? In lo inchhûng rengte hi a ni ang e” a ti a. Ramnghaka pek chuan, “Kan inchhûng chu a ni mai ang chu. Sângpuii saw a nulât laiin kan ṭhianpa Marama’n a lo rim ve tawh ṭhin a,” a lo ti a. Masangi chuan, “Dâwt dâwt hi sawi lo ula a nih chu. U Sângpuii leh u Marama chu a hriat pawh an inhre lo vang. Inngaizawng rual pawh an ni lo. Chutiangte chu fiamthuna chi pawh a nih loh chu,” a lo ti ve bawk a. Machama chuan, “Marama pawh chu i va ṭan ve a. Nangmah hian i lo beisei rengte hi a ni ang e. Ani saw a hmêl en aiin a phâwi rang a nia aw. I ṭang hman miah lo vang,” a ti a. Masangi chuan fiamthu bawkin, “Vêng thlangah zuk lêng leh thuai thuai ula a nih chu. Zahzelah min rawn tlawh hmasa ziah suh u,” a ti leh a.
An infiam tam hmain kei chu ka ding thut a. “Masâng, kan kal mai ang e. Nangni pawh Macham, kan rawn kir leh lamah kan inhmu dawn nia,” tih pahin ka chhuak ta vut a. Ramnghaka chuan, “Khawiah nge in kal dawn?” a rawn ti a. Mawitei chuan, “Thlânmualah kan zuk kal lawk ang e. Kan rawn kir leh thuai ang. Tikhan lo inkawm rawh u,” tiin min rawn zui chhuak ve ta nghal a. In chhung atanga Masangin “Thingpui in phawt ula maw le” a tih pawh chu kan chhang hman ta lo.
Tunhma atangin thlânmual chu kawngpui atanga hnai tê, hmun rem nuam taka awm a ni tih chu ka hre tawh naa nimin kha a hmuna ka kal vawikhatna chauh a ni. Khua ka hawi zau lo va, hmun nuam tak ni khan ka hre ringawt a, a nawm pawh a lo nuam reuh viau e. Kawngpui aṭang chuan kein kan kal ta a. Kawng sir hnim bukte chu an hring nghilh nghelh a. Sava an hram chel chul bawk a. Van lam han hawi chho ila khuate chu a thiang vawl vawl a. Ral hla taka tlâng lang paw viu veu leh lui ruam ngaw dur pui pui te chuan kan hun kal tawhte kha thui tak min chhuikir tir a.. Hla phuah thiam nih tichâkawm rum rum khawpin khua chu a thiang nuamin a mâwi a ni.
Mawitei hnenah chuan, “Catherine-i thlân chu khawi lamah nge a awm?” ka ti a. “Chhim lam kil kha a ni,” a ti ringawt a. “Catherine-i te chhûngkua kha mumal vak lo khan i sawiin ka hria a, engtia mumal lo nge maw an nih le?” tiin ka zâwt a. Ani chuan, “Hre awm tak chu ka ni naa Catherine-i te chhungkua hi ka hre tam lo tlat. Engpawhnise an mumal lo tih lêmah mumal loh tak tak a awm hleinem. Damdawi ina a awm kha an rawn ngaihsak lutuk lo niin kan hria a, chumi thu hla chauh chu a nia,” a ti ringawt a. Zêp ṭhen nei chuan ka hre naa ka zâwt zui duh ta bik lo va. Chuvangin a hre awm bera ka ngaihin min hrilh ṭhat duh tak lovah chuan Catherine-i te chhûngkua, a nu leh pa, a unau te leh an chhungkaw awm dan hrim hrim chu ka dâwp chhuak zo lo va, ka hre ta lo a ni. Mawitei chuan, “Thlânmual kal hi nuam ka ti lo. Achang phei chuan mi râp deuh tlat ṭhin,” a ti a. “A nia sin. Patling tân pawh zanah ngat phei chuan nelawm lo tak a ni,” ka ti a.
Ka thusawi chu ka rilrua a luh loh em avangin ka sawi tum tak a nih leh nih loh chiah pawh ka hre lo. Catherine-i chanchin bawk chu ka zâwt leh a. Mawitei chuan, “A vanduai a ni. Sawi ngaihna ka hre lo. Mihring sawisel bo, ṭha famkim kan awm lo ang bawk hian kawng khat tala ṭhatna leh fakna tur nei lo kan awmin ka ring lo. Catherine-i pawh hian tlâkchham a nei tih ka hria. Tlin lohna pawh a nei ṭeuh ang. A ṭhatna lam ve thung chu; a hlim thei a, hmangaihna a ngahin a ṭhiante tân engmah ui a nei lo. Tin, a mi kawm tawh leh a ṭhiante reng reng tumah an hnung lam aṭangin a rêl ve vak vak ngai hek lo. Sual a inti a, tling lo pawh a inti ṭhin. A thinlung chhûng ber atanga a ṭhatna rawn lang chhuak ve tur chu amah vekin thil ṭha lo lang sar zâwkin a hliah leh ṭhin a. Chuvangin a ṭhatna thurûk hmu a, hre fiah ve tur chuan a bul hnaia khawsak a, ngun zâwka en a ṭul ṭhin. Ralkhat atanga thlirtute hmuh dan leh ngaihdan ang ngawt hi chu a ni bik lo. Chutianga a ṭhatna lam hmu fuh tawh vek vek chuan an ngainêp ngai lo reng a ni,” a ti ta duah mai a.
Mawitei nen hian puitlin hnu-ah ṭhiante zara inhre ve chauh kan ni a. Kan inkawm nêlin a inah pawh ka tlangnêl hle. Mahse zêp thu lovah a ṭhiannu thurûk zawng zawng mi hrilh vek tur khawp chuan kan la inkawm tam lovin kan la innêl tâwk lo a ni ber e; ka naupan zâwk chu thuhran. Catherine-i chanchin chu ka hre châk a, ka zâwt a, min hrilh nual tawh bawk a. Min hrilh kim lo nasa tih pawh ka hria; mahse miin an sawi ṭhat duh vak loh a, a âwm tâwk chin nia an ngaih min hrilh chuan chhan a awm a ni mai. Ka ṭhianpa lehkha ziakah khan Catherine-i chanchin a lang tam lo va. Mawitein min hrilh tam lutuk lo bawk a, chuvangin ka tum ang chuan Catherine-i chanchin chu ka hre tam ta lo a ni. Natna khuma a awm dan diktak pawh Mawitei min hrilh leh amah Catherine-i ziak bâk kha ka hre lo va. A natna leh a thihpui tak bera pawh kha ka hre lo. Mawitei’n ‘cancer te pawh a ni maithei’ a tih bâk kha chu a natna chungchang engmah ka hre lo bawk. Midang ka zawh lahin hre chiang an inti ngam bik si lo.
Mawitei chuan Catherine-i thlân awmna lamah chuan min kalpui zel a. Kan kalna lam chu a hma nia kan invui liamna lam a nih avangin, “Khawi lai hi maw Catherine-i thlân chu?” tiin ka zawt nawn leh a. “Kan thleng a ni mai e,” a ti a. Ka ṭhianpa thlân bul kan thleng a, a bul chiah thlân thar ve ang reng tak, fur pui tuar hnu tih hriat tak si chu mi kawhhmuh a. Thingtuai leh mâua an hung ve der der thlân ropui lo tak mai chu ka’n en chiang a. Thing phel mawih lam tawha siam kross tlu lek lek bulah hian thlânlung tak tak an phun hmaa lo ding tur lung tawi tê hi a lo inphun a. Chu lungah chuan thlân lai hovin perek zuma an thai tih hriat tak hian fiah vak lovin Catherine-i hming chu a lo inziak râng nin nian a. “Nimin khan ka lo hmu reng reng hleinem,” ka ti ringawt a. Kan ṭawng zui lo.
Mawitei chuan a pangpâr ken bâwr khat chu Catherine-i thlânah chuan dahin a ding ngawi vang vang a. Chutah a bâwr dang chu ka ṭhianpa thlânah chuan a dah leh a. Kan ṭawng tlêm kher mai. Hmanni lawka pa hrisel leh hlim thei, nupui fanau duat thiam, pa rual pawl thiam leh fiamthu duh kha vaivuta siam a nih angin vaivutah a kir leh ta der mai.
Khawvel upat tawhzia leh hun lo la awm tur pawhin tawp chin a neih loh dan turzia ngaihtuah chuan mihring nun hi mitkhap kar ang lek a lo ni. Sâm phuahtuin “Mihring zawng a damchhung nite chu hlobet ang a ni a, phul pangpar ang hian a vul ṭhin a. Thliin a chhem bo ṭhin a ni,” a ti hi a dik hle a ni.
Khawvelah hian eng ber hi nge maw kan dam chhan a, eng hi nge maw kan ûm ber le? Naupan lai chuan nula-tlangval nih kan châk a. Tichuan kan châk em em chu kan han ni chho ve ta ngei a. Mahse kan duhthusam ang leh kan rin ang chu a lo ni chuang lo. Nuam tura kan ngaih em em khan kan ban phâk lohah mi a insawn san daih mai. Duhber neiha nupui fanau nena awm kan châk leh a. Mahse nupui neia khawvel hmang mêkte pawhin an duhthusam chawlhna tuikam chu an thleng chuang lo.
Tin, primary sikul kan kal lai chuan middle sikul kal châkin kan ûte ho lehkhabu chu kan lo ah rûk sak ṭhin. Kan châk ang ngei chuan middle sikul chu kan han kâi ve ta a. Mahse rei lo tê-ah kan duhthusam lungawina chuan high sikul tlângah min thlawh san leh daih a. High sikul kan han thlen ve meuh chuan keimahni khua pawh ni lo, mi khua leh ram hla takahte a ni kan duhthusam lungawina nia kan hriat chuan min tlansan ni. Ramdanga kan kal a, college kan dai hnu-ah pawh kan beiseina khawvel chuan min nghâk chuang lo va. Tin, zirna lama a vawrtâwp thleng nia kan ngaih, degree sei pui pui neiho pawhin an thiamnate chu duhtawka thlamuanpuiin ‘Ka thlarau chawl la, hlim takin awm rawh’ an ti thei bik hek lo.|henkhat chuan an duhthusam lungawina kim chu foreign ramah awmin an ring a. Chumi ûm chuan mawi leh mawi lo pawh an thlu lo. Mahse foreign ramte chu ‘kan ram a nih loh avanga foreign ram lek an lo ni ṭhin a,’ a tâwpa an ngaih ber chu an pianna ram tho a ni fo. Chutiang zêl chuan mihringte hian kan hmâ lawka thil hmuh theih loh, hmuh theih ngei ni tura kan rin, beiseina leh lungawina chu tarkun thlengin kan ûm a, thlânmualah kan liam pui ta ṭhin a ni.
Mawitei chu awm lo se han ṭah chhuah hawk hawk pawh ka châk hle. Thlân hungna thing chu nghet takin ka hûm a. Ka insum zo lo teuh hle a ni. Mawitei chuan min rawn din hnaih deuh a. “An la naupang dun hle lehnghal,” a ti sap a. Aw pangngai put tum hram hram chungin, “La dam reng atân a ṭhat vei nen. Engatinge a aia sual thi awm pui pui pawh thi lo va, pa azawnga pa zaidam leh tlawmngâite a han vanduai kher aw?” ka ti vang vang a. Mawitei chuan, “Mi ṭhate leh misualte chungah ni thuhmun a chhuak miau si alawm le,” a ti a. “Pathian rorel dan hi hriat thiam har ka ti ṭhin,” ka ti leh bauh a.
Mawitei chuan a kut khing hniha thlân pahnih hungna vuanin leivung chu a kein a thai a thai a. Nakinah chuan, “Thlân insi riala an lo phûm dun kher chu a mak hle mai!” a ti sap a. Kei erawh chuan chu hun rei lote chhûng chuan Thingsulthliah a rawn awm ṭan tirh, kan inhmuh hmasak ber ni aṭanga tûn hun kan thlen thleng hi ka lo ngaihtuah mêk a. A camera min pêk hum rauh rauh chung chuan engtin nge a thil mi pêkte chu ka enkawl ang a, a thuchah pawimawh tak tak chu kei tehlul hian ka tihpuitlin sak theih ang tihte ka ngaihtuah zel a. Ka huphurh kher mai.
Chu thlân ropui lo tak mai pahnih luahtute chuan an damlai khan hmangaihnain a pêk theih khawvel hlimna sâng ber an chen dun hnu-ah lungngaihna zân thim chhah ber ber an paltlang leh a. Chu hmangaihna kalsual avang chuan lungngâi leh beidawngin hringnun hi a hran daih ve vein an pal chho va, tunah erawh chuan chatuana chawl dun turin an mu dun ta rial mai. An inhmangaihna hrui chat ngai lo chuan Pialralah a suihkhawm leh ta a ni.
Mawitei chuan ban chat hian, “Kan kal mai dâwn em ni?” a ti a. |awngkama chhâng lovin ka inher nghal a. Engtikah nge he thlânmualah hian ka kal leh ang ka sawi thei lo. A tawp nân thlân pahniha hming inziak chu ka han chhiar nawn leh hrâm a. Hming ropui an pu lo va, khawvelin an hre hek lo; mahse an chanchinte chu history bu-ah chuang phâk lovin zirlaibu-ah tel ve kher mah suh se keini tân zawng thawnthu ngaihnawm berte zinga mi a ni kumkhua tawh dâwn a ni. –
A TAWP TA
Source: http://rauthla-leng.blogspot.com


c: text/html

text:
Mizo te hian thih hnua in sawi mawi te, mitthi kan sun tak te thatna lai leh mawina lai in sawi sak hi kan tih thin dan a ni kumkhua thin.
Mafaa Zofate Librarian, ziak mite tana inhawng em em mai leh advice pe reng reng thin chawlhna tuikama chawl ta hi engvanga diriam zui ta mai nge i nih?
Zoram hian Mafaa hi a sun a, a thihnaa kal ve thei lo te pawhin mittui kan seng a, a mitmu em pawh a keh hmaa Vanglaini chanchinbua Mafaa chungchang mawi lo taka i ziak duh mai hi eng ang pastor maw i nih ve le?
Zu in mi lo ni tehreng pawh ni se, 'a buan hneh loh zu' i han ti duh ta mai te, vanramah chuan chawltui ningzu a awm tawh lo ang han tih te, A thih chhan tak chu natna dang pawh nise zu vanga natna nei a ni ang i han ti ta mai duh te hi kei mizo tlangval thih hnua thenawm khawveng te sawi mawi thin te zinga mi hian ka hrethiam hrep lo ve.
Mihringte hian hun ropui pathum kan nei an lo ti thin. Kan pianni, nupui pasal kan neih ni, kan thih ni te an ni a, Mafaa ropui hunlai bera a tlin lohna lai a mawi lohna lai i sawi chhuah sak duh hi Pastor inngaitlawm tak zawng i ni lo tih a va chiang em.
Ka lo hriat dan hi a dik em tih zawng ka hre lo. Pu JF Laldailova kha'n, Bible lehlin dik loh te tih kha a ziak a, nangni sakhaw puithiam rual ho khan zu in mi mai mai in lo ti ta mai mai a, zu in mi mai mai nia in ngaih pu JF-a Dictionary buatsaih hi Zofate hian kan va chhawr teh reng em aw!
Zu hi in duh lo bawk a, zu khap a ni leh dawn. Zu chhia a pun avanga thi ta te mawh hi in chungah awm sela, state pawn, ram pawna kan rama zu a awm loh avanga kan mualphona rah hi a mawh in phur ngam dawn em? Whatsapp a lar em em mai Rihdila nuchang pahnih zu rui mualpho vang kha kan rama zu a van tak vang asin.
A buan hneh loh zu tiin ka lakah ngaihdan i lo siam ve ngawt ange, zu hi ka in ngai lo. Zu in mite hi ka ngaisang hek lo. Mahse zu khuahkhirh lutukna vanga zu chhia a tam em em mai te, ram pawna kan mualpho leh tur te hi ka ngaingam lo mai chauh a ni. Thil vang apiang a hlu mai si a. Zu tihlutu te tiin ka la chhal ang che u.
Rev. David Wilkerson chuan New York khawpuia Gang president hlauhawm ber chu a pianthar tir thei tlat. Gang hi awm tawh lo se a ti ve lem lo. America sawrkar hnenah Gang te a awm tawh loh nan hma a la lem lo. Mahse a nun an hmu a, a hmangaihna avangin Bishop pawl, Mau Mau pawl zinga mi tam takin Lal Isua an hmu mai chauh a ni.
Pastor te nun atangin zu in mi tam tak an piangthar a ni, kan pastor ten zu aiin zu in mi te hi tihtakzetin an vei avangin zu in mi tam tak ten Lal Isua hi pan sung sung mai se, zu hi khap ngai loin thil a ni ve mai mai tur.
Mafaa zu in thin nia i ngaih hi vawili chiah i hmuh thu i sawi a, amah tawngtai sak tura i kal thu te, zu a nghei theih nan i tawngtai sak thu te hi han hre ta hlawm zawk ila, zo talk a in inhmuh dan chanchin aiin kan ngaihvenin kan ngaihsan phah daih zawk che in ka ring.

robotstxt: allowed

filter: keep


text:
Vawiin khan Pu Robert Romawia Royte, Sport Minister chuan a pisaah Union Youth Affairs & Sports Minister Pu R.S. Rathore nena ni 5.2.2019-a New Delhi-a an sawi dun tawh bawhzui nan Sports Authority of India (SAI) Complex puitling Mizorama din dan tur SAI Regional Director Pu Francis Paul, SAI Imphal leh a thawhpuite a sawipui a, SAI hnuaia Sports discipline hrang hrang stadium leh building te hmun khata awm khawm theihna tur he meeting-ah hian sawi a ni.
Pu Robert-a chuan State sorkar atangin Sports Infrastructure leh Sports zirna Academy te mamawh zat dinna tur sum a awm loh avangin SAI kaltlanga Mizoram thalai leh naupangten Sport discipline hrang hrang an zirna tur SAI Sports Complex puitling din a tul thu hrilhin Mizoram sorkar chuan ram pawh a neih theih mai tur thu a hrilh a. SAI Regional Director Pu Francis Paul chuan Mizoramah SAI Complex lian neih chu Mizoram Sports discipline hrang hrang tihhmasawn nan a pawimawh thu sawiin, Sports & Youth Services Department te rawtna siam thuai tur leh chu rawtna thu theih tawpa a taka chantir a inhuam thu Minister a hrilh.
Sports Minister Pu Robert-a chuan SAI nena thawk hova Saidan, Kolasib hmun emaw, a remchang dangah emaw Football Academy SAI project atanga din tur leh naupang Football zirlaite chawmna stipend leh Football fied-a stipend ngaihtuahsaka football zirna field-a phullem phahsak turin a ngen bawk a. SAI hotute chuan Sports Minister ngenna chu a thuphunga pawmin a hmunhmate an enfiah nghal dawn a ni. Sport Minister chuan SAI leh Mizoram sorkar chu Joint venture-a heng Sports discipline te hi enkawl a rawt a, a thuphungin an pawm bawk a ni.
He meeting-ah hian SAI Imphal Regional Director Pu Francis Paul, Pu Lianhminga, Asst. Director leh Pu John Tanpuia, Jt. Director, SYS Department leh mi pawimawh dangte an tel a ni.
Vawiin khan Pu Robert Romawia Royte, Sport Minister chuan a pisaah Union Youth Affairs & Sports Minister Pu R.S. Rathore nena ni 5.2.2019-a New Delhi-a an sawi dun tawh bawhzui nan Sports Authority of India (SAI) Complex puitling Mizorama din dan tur SAI Regional Director Pu Francis Paul, SAI Imphal leh a thawhpuite a sawipui a, SAI hnuaia Sports discipline hrang hrang stadium leh building te hmun khata awm khawm theihna tur he meeting-ah hian sawi a ni.
>
SITE STATISTICS SINCE 2006
Powered By Google Analytics
PRESS RELEASE ARCHIVES
Under SENHRI - e-Governance Web-Framework (eGWF)
Developed by Mizoram State e-Governance Society (MSeGS), Hosted by Department of ICT, Government of Mizoram


text:
Text: LRS Puruolte | Photograph by: Alan Famhoite
Tuithaphai:
Oct. 23, 2014 dar 10:30AM a inthawk zantieng 3:54PM sung khan Sielmat Community Hall, Churachandpur (Manipur) hmun ah Hmar Youth Association –cum-General Election chu tluong taka nei zo a nih. Hi hun a hin Pu Ruolchunghnung Secretary, Art & Culture, HYA GHQ le Nk. Priscilla Ruolngul haiin hi hun hi an keithuoi a. Hun hawngnain “Kan Tlangram Mawi” ti hla mipuiin sak ruolna nei a ni a. Chu zo chun Rev. Jonathan Pudaite in hun hawng tawngtaina a nei a. Palai lawmlutna Pu Zothanmawia Gen. President, HYA GHQ in a hmang a, Report Pu L. Thangkima F. Tusing Gen. Secy. le Upa Laltlanmawia Secy. Finance, HYA GHQ haia inthawk ngaithlak a nih. Hi zo hin Hmar hnam sunga HYA in hnam tadinga an thilthaw that leia Thangsuo le Chawimawi tlak a a ngai mi pathum hai kuomah Chawimawina Thuziek Mawi tak el le Hmar Thangsuopuon an hlan. Chuonghai chu Pu Lalmalsawm Sellate Editor, Hmasawnna Thar (An Independent Daily Newspaper), Pu SN Ngurte (Hmar Novelist le HYA Thuoitu hlun le Hmar MIL Degree Level a a Drama Ziek 3 zet inchuon a um) le Tv. Thankhum (Tlawmngai fal bik le HYA Thuoitu hlun) hai hi an nih. Hi Chawimawina hi Pu Zothanmawia Gen. President, HYA GHQ in inhlanna a nei a nih. Hi zo hin Palai fekhawmhai Lawmthu hrilna Pu Vanlalhlun Hrangchal Executive Member, HYA GHQ in a nei a, Hun khar tawngtaina Upa Zaiawithang Sr. Adviser, HYA GHQ in a neizovin hun khatna chu suktawp a nih. Hun karlak a hai Nk. Gloria Khawlhring (Vocalist, Semikah Gospel Band) le Pu James Pakhuongte haia inthawk hla mawi tak tak ngaithlak a ni bawk.
Hun hnina (1:05 PM in) sunzawm nawk nghal a ni a. Hi hun hi inthlangna (Election) hun a hmang a ni a. Secret Ballot Paper hmangin Thuoitu thar dinghai thlangna nei a nih. Hi hun hi Rev. Dr. Lalhmuoklien in hun hawng tawngtaina a nei a, Rev. Ruolhlei Pakhuongte Secreatry, Election Commission le Pu Albert Thangthasiem Nungate Returning Officer haiin Election ding le inzawma thuhmahruoi hrilna an nei a. Chu zo chun hun hmang zawm pei a ni a. Pu Dr. Rosiem Pudaite hi ni a Presiding Officer in thuhmahruoi hrilna le thilthaw dan dinghai felfai takin a nei zoin. Darkar khat sung Election hi thienghlim tak le fel fai taka nei zo a nih. Hi hun a hin Rev. Dr. Lalhmuoklien chu Recording Secretary in a thang a nih. Thuoitu thar dinga thlang thar hai Puonglangna Pu Albert Thangthasiem Nungate in a neizoin, Rev. Lalneikhup Hmar Secy., Development & Finance, Independent Church of India (ICI), Gen. Hqrs chun Intiemkamna (Oath Taking) inneitirin le Tawngtai pekna a nei a nih. Hi hun a hin Palai mi 102 in an Vote an thlak.
Rorelna hun chu (dar 2:18pm in) nei zawm nghal a ni a. Hi hun hi Pu Ramthanglien Vice President, HYA GHQ in a keithuoi a, Recording Secy., in Pu L. Thangkima F. Tusing Gen. Secy., HYA GHQ a thang a. Hi hun a hin Agenda 6 putlut a umhai chu a fethleng vawng a nih. Chu dungzui chun, (1). HYA GHQ Election a hun taka nei thei a ni tak naw leiin Kum 2010-2013 Term Kum 2014 (Kum khat) a lo fe ta chungchang thu ngaituona nei a nih a. Constitution Article No.4 angin Kum 2016 chen Kum sunga dingin Tarik ni 23 Oct. 2014 a thuoitu thlang thar dinga thlang hai hin Kum 2 sung chel dinga thlang an nih a, (2). HYA Constitution Amendment dinga Executive Council 30/4/2014 Resln. No. 1 in a lo rel ta chu Thuoitu Thlang thar haiin bawzui dinga rel a nih, (3). Hmarram Jt. Hqr. in an President ni lai Pu Challienthang Songate HYA Patron Member a Confer dinga Recommend a hung thaw chu Executive Meeting-in ngun taka ngaituo ani hnungin Special Conference –cum- Gen. Election 2014 chun Patron Member a Confer tha an tih a, (4). Hmar hnam sunga Sietni, Thatni, Martyr’s Day, Mithi Tuom Puon, Martyr’s Day Flag/Hmar zakuo a hranpa taka nei tha ti a nih a, Hi thu hi Thuoitu Thar hai bawzui dingin an sie, (5). HYA Office a HYA indin tana inthawka Thuoitu lo nit ah President le Secretary hai hming le an chel sung (Term) ziek a tar nisien kan tih, (6). Hmar hnam sunga Hlawtlingna chang hnamin Chawimawi phu a a hriet; Tlawmngaina kawnga dawng tlaka a hriet hai la khawmin Jt. Hqrs., Branch in Chawimawina pek nit a hlak sien ti chu hi hun a hin ngaituona nei a nih. Jt. Hqrs. le Branch in Tlawmngai fal Chawimawi tlak hai Record siemin Branch/Jt. Hqrs. in Gen. Hqrs. ah recommend thawin Chawimawina hi pek ni ta hlak sien tha an ti thu hai a thang.
Hmar Youth Association (HYA) Gen. Headquarters 2014-2016 Office Bearers’ dinga thlang thar hai chu hienghai hi an nih. Gen. President- Pu Upa Laldawnlien Varte, Gen. Vice President- Pu Zothanmawia (Uncontested), Gen. Secy.- Pu Francis Songneilien Songate, Asst. Gen. Secy.- Pu Hmangkhumlien Songate, Secy. Finance- Upa Laltlanmawia, Treasurer- Pu L. Thangkima F. Tusing, Secy. Info. & Pub.- Pu Lalramsiem (El Ar Es Neitham), Secy., Art & Culture- Pu Ruolchunghnung (Uncontested) hai hi an nih a. Secy. Games & Sports chu tukhawm Candidate an um naw leiin hi hun a hin thlang an um nawh.
General President, HYA Gen. Hqr. dinga thlang thar a um, Pu Upa Laldawnlien Varte hi hun hmangzo a inpawlpuina ei nei hun a chun, “Pathien thu le inzuol taka hnam rawngbawl a tum thu hai hrilin, Bible hi ka dictionary a ni ding a nih” tiin a hril.


text:
פרשת בחוקותי (Lev - 26;3-27;34)
Parshat 'Bekhukotai' chu Torah bu thumna 'Vaikra' a Parasha tawp berna ani a, he Parasha ah hian P' chuan a dan leh thupek te kan zawm a a lawmman turte leh, kan zawm loh avanga a hremna kan tawrh tur te chu a sawi a ni.
He Parasha hi Im (אם) tih thumal in a intan a, hei hi 'Rashei teivot' (lam tawi) ang ani a, chu chuan P' dan leh thupek zawng zawngte chu kan zawm chuan chhandam kan nih theihna tur ataka min entirna ani, engtin maw? A hmasa berah chuan Mitsraim ah khan Israel fate chuan Moshe leh Aharon-a te thu an zawm avangin chhandam an ni a, he thumal אם hian an hming bul ve ve a lam a ni. Hetiangin מ=משה, א=אהרון, tin, Purim laiin Israel fate chuan Mordechaia leh Lalnu Estheri te thupek an zawm avangin chhandam an ni a, he thumal hian an hming a lam chhuak ve ve leh bawk a, hetiangin, א=אסתר, מ=מרדכי.
Tin, chhandamna ni ropui lo thlen hunah pawh Israel fate chuan Zawlnei Elyiahu leh Mashiakh te thu an zawm vek dawn avangin chhandam kan la ni dawn a, chutiangin he thumal hian an hming bul a lam ve ve bawk, hetiangin, מ=משיח, א=אליהו.
Tin, he Parasha a a bung hmasa ber, Lalpa P' dan leh thupek te kan zawma kan lawmman dawn tur a sawina bung hi hawrawp hmasa ber 'Alef' א in a intan a, tin, he bung kharna ah hian hawrawp tawp ber 'Tav'ת a hmang leh a, hei hian a entir chu, Lalpa P' chuan a dan leh thupek zawng zawng kan zawm tura a sawite chu a zavai tak meuh a, a tir atanga a tawp ber thlenga kan zawm chu a duh ani tih 'Remez' (hrilhthawina) hmanga min hriattirna ani.
Mi thenkhat chuan he Parasha chhiar lai hian P' in a dan leh thupek te zawm duh lova hai der tute leh an hremna chungchanga a zilhhauna thu chhiar lai hian ngaithla duh lovin Beit Kneset pawnah te an chhuak thin a, heng mite hian an ngaihdanin Lalpa P' chuan Israel te chu a fate a tih si chuan heng ang em em hian a hrem lovang tiin an ngaithla serh thin a, hei hi mi a ber thawmhnaw a ni a, Lal Shlomo-a chuan Thufing bung 3;11 ah ziakin "Ka fapa, Lalpa thununna che chu ngai nep suh la, a zilhhauna che chu ning hek suh. Lalpa chuan a hmangaihte chu a zilhhau thin ani." Tiin, a lo sawi ang hian, Lalpa dan leh thupek a Mitsvot te chu a pawimawh zia hriatna tur leh min hmangaih vang zawk leh kan tana a nihlawhthlak zia hriatna turin kan ngaithla ngei zawk tur a ni.
He Parasha hi chiang deuhva kan chhiar chuan, Lalpa P' dan ngai pawimawh lova kan duh ang anga kan awm chuan, P' chuan harsatna kan tawh tur thil chi hrang hrang a lo sawi a, heng thil chi hrang hrang a sawi te hi keimahni inhmuhchhuahna tura min hrilhthawina ani a, heng a sawi angte hi kan lo tawng palh anih chuan a siamthatna tur kan ngaihven vat a tul hle a ni, chuti lova, he khawvela mihringte tawn ve reng tur thil anga kan ngaih vaih chuan P' thinrimna tawngkhawng kan tawn thlak hun alo thleng anga, heng anga kan harsatna tawn ang let sarih te chuan min hrem dawn ani, chumi hnuah pawh insiamthat duhna thinlung kan la put loh cheuva kan rilru kan la tihsak luih tlat chuan , thil chi hrang hrang he Parasha a a lo sawite ang hi kan tawng chho zel anga, chumi hnuah pawh kan la khauh tlat chuan kan harsatna tawn mek let sarih dang bawkin min hrem leh dawn a ni, chutiang zelin hetianga a dan leh thupek te zawm duh lo tute tana a hremna tur a sawi hi a let sarih zelin tum li ngawt a sawi a, hei hi a Mathematics taka kan chhut chuan 7x7x7x7=2,401 hremna kan hmaah hian a chhawp ani tih kan hriat hi a pawimawh em em a ni, hetiang ang zat hremna tuar dawl zo kan awm hmel mang si lova, chuvangin, chuti lo chuan a hun laia Lalpa P' aia kan rin thin Doctor te, Ukil te, kan hotu te kan chunga an beidawn hnuah amah Lalpa P' ah bawk kan vuivaina thlen leh kan tum awm tho si a, amah Lalpa P' ngei chuan he Parasha ah bawk , Vaikra 26;31 'in rimtuite chu ka hnim lo vang.' Tiin , a hun laia ama duh zawngte kan tih lohva, a tawpa a hnena vuivaina kan thlen chuan kan tawngtaina te chu a lo ngaithla duh tawh dawn lo ani.
Categories: Judaism
Oops, you forgot something.
The words you entered did not match the given text. Please try again.


text:
Serchhip-a Excise & Narcotics Department chuan Assembly inthlanpui neih tur puan a nih hnuah Zu leh ruihtheih thil dapchhuah hna thawkin thubuai \hahnem tak ziahluh a ni tawh.Serchhip-a Excise & Narcotics Department hian Assembly inthlanpui neih tur boruak muanawm tak hnuaia neih a nih theih nan theihtawp chhuah mekin inthlanna neih hun tur puan, Oct. 6, 2018 a\ang khan Zu bilhlai in 900 zet tichhe tawhin Rakzu litre 280 zet an man tawh bawk a, Sapzu leh Beer pawh engemaw zat man tawhin Heroin gram 13 an man tawh a, Bel 45 man tawhin heng kaihhnawih ah hian mi 24 manin thubuai 29 an ziaklut tawh bawk.
Serchhip-a Excise & Narcotics Department hnuaia Narcotics Squad te chuan nimin-piah tlai dar 4:00 vel khan Lalkrosshlua (23), Peniel Veng Hnahthial hnen a\angin ruihhlo (Heroin No. 4) Gram 7 an man a, he ruihhlo an man hi tualchhung rate ah chuan Rs. 40,000/- chuang hu nia chhut a ni a, ruihhlo neitu hi ND&PS Act 85 hnuaiah thubuai ziahluh sak niin Court-ah thawn nghal a ni. Thudawn dangin hetiang zat ruihhlo man avanga thiamloh chantir te chu cheng nuai khat thleng chawitir theih an ni. Hetihlai hian Assembly inthlanpui neih tur thlirin sawrkar chuan Nov. 26, 27 leh 28 bakah December 10, 11 leh 12 te chu Dry Day atan a puang bawk.
Popular posts from this blog
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
Mizoram sorkar-a Minister te hna chanpual thar
Chief Minister, Lal Thanhawla kaihhruai Mizoram sorkar-ah tunhnaia Minister of State pahnih lakluh an nih Minister thar te hna chanpual tur chu siam thar a ni ta a.
Kawlphetha renchem dan chungchang zirhona nei.
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge Conference Hall, Zotlang, Lunglei-ah a vawikhatna atan ‘Energy Accounting of Southern Mizoram’ chungchang an zirho.


text:
Lam Zawh In Duhlonak A Langhtermi Siangngakchia 36 Sianginn An Phuah Hna
Aung Aung| 2018 January 28| Fimcawnnak ca hman mi tangka (budget) chap deuh ding ti duhnak langhter in lam a zawhmi sianghleiruun siangngakchia cu an tlaih hna i January 27 zan tiang ah khan minung 36 sianginn an phuah cang hna.
Mandalay Yadanapon Sianghleiruun in 14, Yaminthin Technology Sianghleiruun in 6, Meitthilar Technology Sianghleiruun in pakhat, Moehngin Degree College in 4 an si tiah theih a si.
Tubantuk in sianginn an phuahmi hna nih hin sianginn kai khawh than nak dingah zaangfahnak hal le ca tial loin fimcawnnak ca hman ding tangka karh ter ding kong tu hi pehzulh in kan chim ko lai tiah an chim. A hlan cozah bantuk khan uktu hna nih sianginn tuanvo ngei hna cung ah nawlngeihnak an ngei rih ko tiah Ko Kyaw Thiha Yee Kyaw nih a chim.
Tubantuk in duhnak a langhter mi siangngakchia sianginn phuah an simi kong ah cung lei fimcawnnak zung lei in hneek nak le nawl pek nak zeihmanh kan tuah lo. Anmah le an sianginn tuanvo ngeitu nih an tuah mi a si ko tiah Fimcawnnak zung Lutlai chang Dr. Aung Aung Minn nih a chim.
Asinain Sianghleiruun cheukhat i sianguk pawl nih cun cung lei nawl peknak in kan phuah mi hna an si tiah an chim.
Mizapi thim mi Cozah tiin auhmi NLD cozah nih tubantuk in fimcawnnak ca hman mi tangka kong ah lam a zawh mi siangngakchia sianginn phuah hi cu mizapi nih fak ngai in an soisel hna.
Raltuknak lei ca hman ding tangka hi thumh deuh in fimcawnnak ca ah chap piak ding in January 22 ah khan Mandalay Yadanapon sianghleiruun kai liomi hruainak in lam an zawh. Cu hna cu cozah nih thazaang hmang in minung 72 an tlaih hna i 25 ni ah an chungkhar sin ah kan kuat hna.
January 26 ah lam zawh nak i hruaitu pawl cu anmah le kainak sianghleiruun cio nih sianginn in an phuah hna.
Ref: BBC Burmese


text:
Herod mangpi pa thuneihna tawh Mipil te khualzinna nawngkai sak hi.
Magi kici mipil thum te in Herod kiang ah Kumpi ding naungek khat hong suak aa a vabia ding in kong pai uh hi ci in ngen uh hi.
Mithat kumpi Herod,Rome gam ah thunei pa, ama kumpi zaa a tuh khak ding a lauluat man in naungek Zeisu deihlo hi.
Herod pen Jew minam te hilo napi in Rome pan ukna thupha piak ngahkha ahih man in Israel te uk veve hi. A zite sung pan khat bek mah Jew minam te ahi hi.
Greek lai in, Herod akhiatna in heroic ahi hi.
Anung laimai tung a thute:
Mipil thum te kiang Herod in a genkikna – Miciimte
3 Kumpi Herod in hih thu a zak ciangin lamdangsa mahmah a, Jerusalem khuami khempeuh in zong lamdang a sa ciat uh hi. 4 Tua ahih manin Herod in siampi liante leh Thukham hilh siate khempeuh kaikhawm a, ̶o;Koi lai-ah Khrih suak ding ahi hiam?” ci-in a dong hi. 5-6 Amaute in, “Kamsangpa in a lai gelhna sungah,
-
‘Judah gamah a om Bethlehem khua aw,
ka mi Israel-te a uk dingin
nangma sung panin ukpa khat
hong piang ding ahih manin
Judah gam a uk khuate lakah
a neu na hi het kei hi,’
ci ahih manin Judea gamsung Bethlehem khua-ah suak ding hi,” ci-in a dawng uh hi.
7 Tua ciangin Herod in tua mipilte samsim a, aksi a kilat hun teltakin a dot khit ciangin, 8 Bethlehem khua-ah a paina dingun sawl a, “Tua naungek limtakin va zong un la, kei zong hong pai-in amah ka biak theihna dingin na muh khit uh ciangin kei kiangah thu hong zasak un,” ci-in a vaikhak hi.
Matthai 2:3-8
Theihding thu omlai:
Herod mangpi pa pen Idumean mi khat hi aa BC 37 sung kumpi hi in BC4 in si hi.
BC37 -BC4 sung in Palestine uk hi.
Koi Herod pen koi zaw cih bang ci zon ding ii hiam.
Laisiangtho sung ah HEROD min pawlkhat om hi, Herod mangpi pa pan ki pan aa amah pen spring hun (March, April, May)BC4 sung in si hi. Laisiangtho sung aa om Herod cih thulu tawh amau min in hongpai suk suk aa ukna nei min pawl khat te ahi uh hi. gentehna in Herodian Kumpi zaluahna.
Hih unit sung ah a dang sinna te:
- Vantungmi Gabriel in Zeisu suah nading thu Mary tungah gen, Luka 1:26-38
- Mary kiangah vantungmi Gabriel hawh hi, Luka 1:39-40
- Elizabeth kiangah Mary hawh, Luka 1:41-45
- Mary in Pasian tungah phatna lasa, Luka 1:46-56
- Joseph mang sungah vantungmi khat kilang, Matthai 1:18-25
- Bethlehem khua ah Joseph pai, Luka 2:1-4
- Mazih lano tung tuang in Joseph tawh khualzinna, Luka 2:5
- Naungek no Zeisu hongsuak, Luka 2:6-7 leh Mate 1:18-25
- Tucing te’n encik uh hi, Luka 2:8-12 leh Luka 15-20
- Vantung mite’n hong suak Zeisu hang in Pasian phat uh, Luka 2:13-14
- Zeisu ni 40 a cin ciang in Biakinn pi ah vaap na, Luka 2:22-24
- Simeon in Zeisu thupha pia, Luka 2:25-35
- Kamsang nu Anna, Luke 2:36-38
- Mipil thum te Zeisu zong dingin nisuah na lam pan khualzin uh , Mate 2:1-2
- Mipil thum te Herod kiang ah vahawhna, Mate 2:3-8
- Mipil thum ten aksi pi zui uh, Mate 2:9-10
- Innsung ah Zeisu naungekno khat, Mate 2:11-12
- Joseph in Zeisu Egypt gam ah taikhiatpih, Mate 2:13-15
- Herod Mangpipa- Zeisu thahding asawm masak na, Mate 2:16-18
- Egypt gam pan Nazareth khua hong ciahkik na, Mate 2:19-23
- Kum sawmleh kumnih apha Zeisu thu, Luka 2:41-52
- Singlamteh hongpai laiding hi, Luka leh Mate sung ah sim in


text:
Tlang Cung Cawnpiaknak (TCC) – 4 Tlang Cung Cawnpiaknak hi i nunpi dingah cun a har taktakmi a si hrim ko. Kan unau dawt hmanh a har lio caan ah, kan ral chinchin hei dawt ding cu, zapi zaran caah cun ruah ngam hmanh a si lei lo. Nan orhlei bel i an in bengh […]
Tlang Cung Cawnpiaknak (TCC) – 3 Baibal lei thiamsang tampi le vawlei lei in mifim tampi nih Tlang Cung Cawnpiaknak kong hi an chim, an hrilhfiah cio. A cheu nih cun, vawleicung ah pakhat le pakhat i huatnak, iralnak, i tukthahnak hi Jesuh nih a duh lo. Jesuh nih cun na ral hmanh pei na […]
Tlang Cung Cawnpiaknak (TCC) – 2 Matthai le Luka nihhin lawhnak tampi an ngei. Sihmanhsehlaw Matthai nih hin tling deuh in a tial. Baibal a thiammi pawl nih Tlang Cung Cawnpiaknak hi an zoh tikah a tha tuk an ti cio. Hi kong hi an hrilhfiahmi, cauk in tialmi le capar tialmi hi rel cawk […]


text:
Introduction : Sekmaijin khua hi Manipur Mission Field chhunga
Mayang Imphal Pastor Biala awm a ni a. Imphal atanga 25 kms. vela hlaa awm a ni.
Sekmaijin khuaah hian Kristian member 50 vel zet an awm a. Evangelist L.
Ragumani (Meitei) a awm a, Bialtu Pastor chu Rev. L. Iboyaima a ni. Mission
Quarters a awm a, chu chu Evangelist L. Ragumani te chhungkua hian an luah a.
Quarters bulah chuan Biak In (Republic Veng Kohhranin an sak sak) chu a awm bawk
a.
Evangelist Qtrs. atanga hla lo teah hian Meitei puithiam nu (maibi), kum 56-a
upa, Chirom Ongbi Memcha Devi (Pi Memcha) a awm a. Pi Memcha hi hun rei tak
chhung hrisel lohnain a tlakbuak a. Kal leh chet vel pawh harsa a ti a.
Chutianga chaklo taka awm chu Kohhranho tawngtaina avangin a lo dam ta a, a lawm
hle a. Kristiante Pathian chu Pathian tak leh rintlak a ni tih hriain a ring ta
a, a pathian, sanamahi pawh a hal raltir ta nghal a ni. 30th. April
(Sunday) khan Pastor L. Iboyaima kutah Baptisma pawh a chang ta nghe nghe a ni.
Buaina lo Intan
Dan : Pi Memcha chhungte chuan an chhungkaw pathian, sanamahi chu
siam leh turin an ti a, mahse Pi Memcha chuan a siam duh tawh lo va. Chutia
sanamahi a siam duh tak lovah chuan an thin a rim a, a puanthuahte theh
chhuakin amah pawh an hnawtchhuak ta a, an khaw thenawm, Uchiwa-a a unau nu
hnenah a awm ta a.
Ni 1.5.’06 zan lamah chuan aurinna hmangin mipui an
au chhuak a, an fuihpawrh a. Khaw mipui chu naupang atanga puitling thlengin an
lo chhuak a, “Kristianten kan pathian, sanamahi an hal e, that rawh u,
hal rawh u, an Biak In pawh hal rawh u” tiin an au dur dur mai a. Evangelist L.
Ragumani chu May ni 3 -a chhuak ngei tur leh Mission Compound pawh Club hnena
hlan turin hming an sign luihtir ta a. Vantlang inkhawm zawhah pawh chuan
Evangelist Quarters chu mi engemaw zatin an hual a, “zaninah chhuak nghal rawh”
tiin an au va, Biak In chu lungin an vawm bawk a, a chung hmun 2-ah an vawm
thler nghe nghe a ni. Zan lam a nih avangin Police pawh an thleng ngam dawn
chuang lova kan hriat avangin police-ah kan report duh ta lo va.
He thil thleng chanchin hi Bialtu Pastor-in a hriat veleh phone-in min rawn
hrilh a, Imphal Mission Compound-a awmte chu hrilhin tawngtai inkhawm koh nghal
a ni a. Bial hrang hranga mite pawh kan phone theih theih phone-in tawngtai
inkhawm buatsaih nghal tura hriattir an ni bawk a. A tuk ni 2.5.’06 chuan Pu H.
Zothanpuia, O.A, Pu P.C. Lalmuankima leh Pu H. Bharat Meitei te nen Sekmaijin
lam panin kan tlan chhuak nghal a. Mayang Imphal Pastor Quarters-ah kan lut
hmasa a, Pastor te nupa bakah Missionary Lalropari leh member thenkhat an lo awm
a. Thil awmzia tlangpui Pastorin a sawi zawhah tawngtai rualna kan hmang a,
Sekmaijin lam panin kan kal ta a.
Sekmaijin Quarters-ah chuan Kohhran member thenkhat pawh an lo awm a. Thuamhnaw
an lo tel a, chhuak turin an lo insiam diam a. Kan hmel an han hmuh chuan an tap
hawm hawm a, “chhuak lo hram rawh se, an thiam loh pawh a ni lo va, tuar a tul
leh kan tuar tlang ang a, thih a tul a nih pawhin kan thi tlang mai tur a ni”,
an ti a. Tawngtai rualna hmanga Pathian kan rawn hnuah Tirhkoh chu chhuak rih lo
turin kan rel ta a. Bial programme dang cancel-in Sekmaijinah chuan
tawngtai programme hman ni se a thain kan ring a. Pathian thua kan inthlamuan
hnuah kan hawsan ta a.
Pu Vanupa Zathang (Pu
Vantea), IGP ka phone nghal a, kan boruak tlangpui chu hrilhin police lam pawhin
an lo bengvar theih chuan lova bengvar tura Thoubal SP min lo hrilhsak turin ka
ngen nghal a. Amaherawh chu thil a fel mai theih kan beisei avangin Case File
chu tul lo turah kan ngai deuh a. Pu Vantea pawh chuan Thoubal SP lo phone nghal
a tum thu chu min hrilh bawk a. In kan thlen hnu lawk chuan Pastor L. Iboyaima
chuan min rawn phone leh a, “Pu.Ragumani fanu khan a hlau hle mai a, chhuak
thuai thuai turin a pa kha a nawr ve bawk si a, engtin nge kan tih ang”, a rawn
ti a. “Chuti a nih chuan hmeichhia thlabar lutuka dah chu a tha lo ve, in
Compound lamah khan lo va hruai phei mai ula, Pu Ragumani chu Evangelist dang
2-in emaw lo riahpui mai se la a tha ang e” ka ti a. Tin, Underground lam an
inrawlh bawk si avangin Police han pun pawh chu a hlauhthawn thu a rawn sawi tel
bawk a, mahse IGP ka phone tawh thu ka lo hrilh a.
He thilah hian Underground lam pawh an inrawlha hriat
a nih avangin Pastor chuan an Kohhran Upa leh Egangelist thenkhatin Underground
hruaitu hmelhriat an neihte lo va dawr an duh thu a rawn sawi leh a, tha an tih
anga lo dawr tura kan inhrilh hnuin an lo va dawr ta a. Anni chuan, “in thiam
loh a ni lo tih chu kan hria a, mahse mipui an sosang em a, engmah a tih theih
rih lo a ni, theihtawp kan lo chhuah ang e”, an lo ti a. Tin, keini lam pawh
hmun hrang hrangah tawngtai inkhawm buatsaih a ni a, School leh Office thlengin
hemi ni hian tawngtaihona hun hman a ni. Tin, a tuk ni 3.5.’06 chuan Club leh
DESAM hruaitute an biakna chanchin pawh Bialtu Pastor chuan min rawn hrilh leh
nghal a, “Eng pawh ni se, ama thu intiam ang khan chhuak phawt sela a tha ang e,
tichuan kan la inbe leh zel dawn nia” an lo ti a. Chuvangin Evan. L. Ragumani te
chhung chu Mayang Imphal Mission Compound-a awm rih tura hriattir an ni a.
Amaherawhchu Evangelist thenkhat leh Upaten Quarters chu vengin riahchilh rih
sela a thaa kan hriat avangin a riak tur pawh an insiam a. Ni 2 leh ni 3
hi chuan boruak danglam engmah a awm lo va.
Boruak pawh dai leh mai turin kan beisei a. Account Training leh Charter Audit
tura koh kan nih avangin Aizawl kal kan ngai a, tin, Ngangkha Kohhran Committee
member-te ni 6 leh ni 7 hian Champhai Kohhran tlawha zir turin an kal dawn a,
chungte chu hruai nghal turin kan inti bawk a, anmahni phei chu ni 1.5.’06 khan
an chhuak daih tawh nghe nghe a. Ni.4.5.’06 chuan Zoram lam panin kan chhuak ve
ta rih a.
Biak In tih chhiat a ni : Ni 5.5.’06 chuan SMS-in Biak In an
tihchhiat thu min rawn hrilh a. Ni 4.5.’06 zan dar 7:30 velah mipuiin Biak In
chu an rawn tichhia a, Quarters pawh tihchhiat nghal an tum a, tukverh 2 chu an
tichhe hman a, Quarters nghaktuten an lo danna lamah kut pawh an tuar hlek awm
e.
Pastor PC.Lalbiaktluanga Imphal leh Pu Lalrinliana, BTI Director te nen
Telephone-in kan inbe thei deuh reng bawk a, Pu Vantea, I.G.P, Pu Songboi
Judicial Magistrate, Pu Saichhuana, IAS leh Pu PL.Thanga, IAS te lo va rawn a, a
tul anga Presbytery Committee pawhin hma lo la turin kan inrawn a. Chutiang
chuan biak rawn awm awmte be rawnin Presbytery Standing Comt. pawh an ko va,
Kakching Police Station-ah FIR pawh thehluh a ni bawk a. Upa PC. Lalengmawia,
Lamphelin a tul ang angin a lo tanpui bawk a.
Quarters hal a ni
leh : Ni 6.5.’06 Inrinni zan inkhawm banah phone ka dawng leh a,
“Evangelist Quarters pawh an hal leh ta” tih min hrilh a. Zan lamah mi 5 vel
kalin Quarters hi an va hal a ni. Champhai Vengthlang Kohhranin nasa takin
tawngtaina an hmang a. Tin, Veng dang dangah pawh a theih anga hriattir zel a ni
a, kohhranho ten nasa takin an tawngtai a ni. Bethel Kohhran Biak Ina Champhai
Area Non-Mizo Christian Convention hmangtute pawhin he thil thleng pual hian
tawngtairualna hun an hmang nghe nghe a ni.
Ni 7.5.’06 Pathianniah phone ka dawng leh a, ‘Case
I.O pawhin Kristiante tihchhiat angin report a pe’ tih leh ‘Sekmaijinah Public
Meeting an ko va kan Kohhran member, M. Gogon chu, “Quarters chu keima hal a ni”,
tia video camera hmaa sawi tur leh ziaka hming sign turin an nawr a,
mahse ani chuan a ti duh lo’ tiin. Kut pawh an thlak a, “Police-ah Case in siam
chuan Kristianten in tuar ang a, khawtlangin kan ensan ang che u a, Mission
Compound-ah Biak In leh Quarters in sa thei lo vang a, Club-in kan nei ang”,
tiin an vau zui bawk a.
Inremna neihpui an ni : Ni 9.5.’06-ah phone ka dawng leh a, Pu
Christopher-a DIG, Thoubal thurawn angin negotiation neihpui thain kan
hria a, enge i ngaihdan an rawn ti a. A remchan dan anga hma lo la zel mai turin
kan inhrilh a. Chuti chuan ni 9.5.’06 hian Kakching-ah negotiation an lo
va neihpui ta a ni. Chuta an inremnaah chuan Kristiante chu an member-te inah
chuan an inkhawm thei ang a. Mipui rilru a la dam loh avangin Biak In leh
Quarters sak chungchang erawh chu la inbiak chhunzawm leh zel tur a ni ang.
Tlangkawmna : Sekmaijin khaw mipuiin an huat ber chu an pathian
sanamahi hal leh sanamahi leh an biakna hmanruate Setana thil leh
ramhuai thil anga Kristianten an zirtir nia an hria chu a ni.
Heng ang buaina hian Kohhran tibuaiin tithlabar hle mah se, buaina leh harsatna
karah Pathian awmpuina leh a hnathawh erawh a lang zelin kan hria a. Kohhranhote
pawhin Pathian an hnaihin an tawngtai nasat phah a, tanrualna an neih phah bawk.
Kumbi Kohhranah phei chuan he thilthleng avanga tawngtai inkhawm an hman laiin
taksa chetna a thleng a, tawngtai inkhawm pawh bang mai thei lovin Pathian
pawlna an neih thute kan dawng bawk. Meitei zinga Thlarau Thianghlim harhna
thlenna hmanrua lo ni se kan duh hle.
Sd/-
REV. PC. PACHHUNGA
Field Secretary
Manipur Mission Field
Copy for
information to :
1. Synod Moderator
2. Senior Executive Secretary i/c Pastoral ministry
3. Executive Secretary i/c Mission
4. Synod Secretary
Sd/-
REV. PC. PACHHUNGA
Field Secretary
Manipur Mission Field


text:
November 11, 2018 (Pathianni) hmangin Mumbai Kohhran chuan Hyderabad Kohhran an tlawh a, member 52 kan kal thei a ni.
Pathian Biak Inkhawm leh Inpawlhona Fellowship hun hlim tak an hmang ho a, hlawk an intiin zawngchhangtlak an ti hle. Hyderabad Kohhran hian ruai vawi 2 an lo buatsaihsak a ni. Mumbai Kohhranah hian member 370 vel an awm a, Hyderabad Kohhranah member 250 vel an awm bawk a. Nikum (2017) khan Mumbai Kohhran hian Bangalore Kohhran an lo tlawh tawh bawk a ni.
Mumbai leh Hyderabad-ah hian Kristian Thalai Pawl chak tak a ding ve ve tawh a, Mumbai Kohhranah hian Kohhran Hmeichhe Committee a ding tawh bawk a, thla tinin Buhfaitham pawh an lakhawm ve thin a ni. Mumbai leh Hyderabad Kohhrante hian tirhkoh 5 ve ve Synod Mission Board (SMB) kaltlangin an chawm mek bawk a ni.


text:
Mizo Zirlai Pawl (MZP) chuan Reiekah Zofest an hmang mek zel a, nimin khan Reieka Zokhua-ah Cultural Day hman niin, Cross Remliana, counsellor, Rangamati Hills District Council, Bangladesh chu khuallian a ni. MUP president RK Thanga'n a hmanpui bawk.
Khuallian Cross Remliana chuan, Mizoram chhung aṭang Mizote insuihkhawm theihna tura nasa taka hmalak a ni leh Zofest buatsaih a ni chu lawmawm a tih thu sawiin, "Zo fate hi ram hrang hrangah cheng mai ila, hnam khata siam chawp, phuahchawp kan ni lo a, Pathianin duh taka a siam chhûl khat kual kan ni a, eng emaw chhuanlam hmanga ṭhen hran theih kan ni lo," a ti.
Cross Remliana chuan, ram pathum - India, Myanmar leh Bangladesh-a cheng Mizote hun lo kal zel turah Pathianin rorelna pakhat hnuaiah a la chhûn khawm ngei a rin thu a sawi a; khawvel hmun hrang hranga cheng Mizote chu an awmna ram ṭheuhah hnam nunphung, chîn dan leh sakhuana vawnghim zel turin a chah.
MUP president RK Thanga pawhin thu sawiin, Mizote chu an duh vanga ṭhen darh an ni lo tih a sawi a, "Khawvel hmun hrang hrangah Zo fate hi kan cheng a. Pathianin hun ṭha min pe ang a, engtikah emaw chuan rorelna pakhat hnuaiah kan la awm ang tih hi MUP chuan a ring tlat a ni. Chutiang a thlen theihna tur chuan Zo hnahthlak hnam péng hrang hrangte hi inla hrang lo ila, unau kan nihna hi pawm tlang ila. Zo hnahthlak hnam ṭawng hrang hrang erawh indîpdâlsak lo ila, chu chuan hnam ropui takah min hláng kai dawn a ni," a ti.
Zofest cultural programme-ah hian Mizo hnam lâm chi hrang hrang entir niin, zaithiamte an zai a; nizan khan an hman chhunzawm bakah, vawiinah pawh an leh ang a, zaninah a ṭiak ang.


text:
Environment, Forest & Climate Change Department chuan Bawlhhlawh leh hnawmhnawk tihral dan chungchangah a hnuai ami ang hian thuchhuah a siam.
Bawlhhlawh
leh hnawmhnawk, a paihna hmun tur ni lova thehthang mai mai te leh halral te hi
Solid Waste Management Rules, 2016 chuan a khap a. He dan bawhchhetute chu kum
5 thleng lungin tan emaw pawisa cheng nuai khat thleng chawitir emaw, a pahnih
hmanga hrem theih an ni. Mizoram sawrkar pawhin National Green Tribunal thupek
angin 1st December,2018 atang
khan Mizoram ah pawnlera bawlhhlawh hal (open burning) khap a nih thu
hriattirna ni 14.06.2018 khan a tichhuak a, bawlhhlawh haltute chu a tlem tham
deuh hal-ah ₹
5,000/- leh a tam tham deuh hal-ah ₹25,000/ - “Environment Compensation” atan
chawitir theih an ni. Chung pawisa chawi tling khawmte chu Aizawl-ah chuan
Mizoram Pollution Control Board leh hmun dangah chuan Deputy Commissioner theuh
te’n “Arrears of land revenue” angin sorkarah an chhunglut ang.


text:
Vawiin khan Horticulture Minister Pu P.C.Lalthanliana chuan ama office chamber-ah Horticulture Department leh Central YMA te tangkawpa hmalakna leh thawhhona kal zelah ‘Thlai Venhimna Damdawi Him leh Dik Taka Hmandan’ (Safe and Judicious Use of Pesticides) tih inzirtirna bute (booklet) Horticulture Department mithiamten an buatsaih chu a tlangzarh.
He booklet tlangzarhna inkhawm Horticulture Secretary Pu Rodney L.Ralte kaihhruaiah Horticulture Minister Pu P.C.Lalthanliana chuan ram hmasawnnain a ken tel avangin leh thlai chin lama hma kan sawn zel avangin thlai venhimna damdawite hi a hman lo thei lova, amaerawhchu mihringte tana a him tawka hman dan tur leh dik taka kan hman loh thin avangin harsatna kan tawk fo thin chu pawi a tih thu a sawi. Mihring hriselnain a tawrh theih avang leh nunna chan hial te an lo awm tak avangin sorkar chuan hetiang kawnga inzirtirna hi kan mamawh takzet a ni tih hriain Central YMA te nen tangrualin hma a la zel a; hmanhmawh takin Department lamin huan/loneitute tana lehkhabu an siam thei chu a lawmawm takzet a ni, a ti.
Horticulture Department chuan thlai damdawi/hlo tur ‘pesticides’ hman dan tur inzirtirna Farmers’ Training an huaihawt thin chung pawhin a tam zawk chuan Zopa rilru tak puin hmana pipu te tihdan chhawm tlat an la awm hian Department hmalakna a tihlawhchham thin fova; chu bakah thlai damdawi ang ni lovin lui sangha te, chakai te pawh an lo hrai thin chuan an tum piah lamah lui chhunga thilnung leh a bul vela thlai/thinghnah zawng zawngte pawh a tithi vek thin chu environment pumpui tan a hlawuhawm thei a ni, a ti bawk. Horticulture Department leh Central YMA hmalak dun tur chungchangah Minister chuan lawmthu sawiin ramin a sawtpui ngei a beisei thu leh khaw hrang hranga YMA Branch ten theihtawpin sorkar hmalakna thlawp zel turin a chah a ni.
Horticulture Director Dr.Elizabeth Saipari pawhin thu sawiin thlai damdawi hman dik loh / thiam tawk loh avangin rannung puang te pawh a takin kan ramah a thleng zel a, a hmaa buaipui tham loh kha tunah chuan buaipui tham a ni tawh, a ti. Greenhouse chhunga damdawi kah phei chu fimkhur a ngai zual thu leh thlai venhimna damdawite hi a nihna ang chauha hman chuan thil hlauhawm a ni lo tih thu sawiin Dr.Saipari chuan fimkhur leh uluk taka a nihna ang taka hman chuan thlai a hrisel leh tha duh em em a, kan thawhrah hlawk zawka kan seng theih nan leh ei leh bar kawnga kan intodelh theih nana min puitu tangkai tak a ni thung, a ti.
Central YMA President Pu Vanlalruata pawhin thu sawiin YMA Conference hnuhnung berah khan thlai damdawi hmandanah fimkhur a tulzia an inhrilh a; Horticulture Department pawhin chu chu ngai pawimawhin hmanhmawh takin he lehkhabu tangkai tak tur a buatsaih thei chu lawmawm hle a ni, a ti. Central YMA chuan naktuk ni 12.9.2018-ah Central Coordination Committee koin Mizoram hmun hrang hrangah YMA Branch-ten an lo sem theih turin he lehkhabu hi pek vek an ni dawn tih a sawi. Mizo pa hriatthiam theih tur ngeia Mizo tawnga lehkhabu buatsaih leh Saptawng a tlem theih ang ber hman a nih chu a lawmawm takzet a ni, a ti bawk.
Vawiina Horticulture Minister-in a tlangzarh Pesticides Booklet hian thlai venhimna damdawi chi hrang hrangte hman fimkhur a tulzia te leh hman dik loh avanga pawi thlen theite tarlan a ni a. Hman fimkhur a tulzia leh fimkhur dan tur chi hrang hrangte tarlan a ni a, hetianga damdawi fimkhur zawk leh a hman dan tur dik taka CYMA kaltlanga mipuite hnena zirtir a nih chuan tangkai zawk leh sawt zawkin mipuiten an lo dawnsawn beisei a ni. Lehkhabu tlangzarhna inkhawm tawi hi Horticulture Jt. Director Pu K.Lalduhawma’n lawmthu sawina neiin hun a khar a ni. - DIPR


text:
Home League Rally 2018
Aizawl; Territorial Headquarters Calendar of Events-a tarlan a nih angin Territory chhunga Division leh District hrang hrang Women’s Ministries chuan Zirtawpni atang khan hmun hrang hrangah ‘Rawngbawl tura tirhna’ (Mission to Serve) tih thupuia hmangin Rally (Inkhawmpui) an nei mek a, zanin hian an tiak ang.Aizawl; Territorial Headquarters Calendar of Events-a tarlan a nih angin Territory chhunga Division leh District hrang hrang Women’s Ministries chuan Zirtawpni atang khan hmun hrang hrangah ‘Rawngbawl tura tirhna’ (Mission to Serve) tih thupuia hmangin Rally (Inkhawmpui) an nei mek a, zanin hian an tiak ang.
Territorial Headquarters atangin THQ Officer hmeichhiaten hmun hrang hrangah an hmanpui hlawm a. Commissioner Nu-i, Territorial President chuan Behliangchhip Corps-a neih chu Speaker niin a hmanpui a. Lt-Col. Hmunropuii, Spiritual Life Development Secretary leh Major C.Malsawmi ten an tawiawm a. Southern Division, Thingfal Corps–ah Lt-Col. Mani Kumari, TSWM leh Lt-Col. Lalnunhlui, Statistician ten an hmanpui ve thung a. Officer dangte pawh hmun hrang hrangah an kal hlawm a ni.
Comments
Leave a Reply
You must be logged in to post a comment.


text:
Inpumkhatna seminar
Aizawl; District panga – Lunglei, Serchhip, Champhai, Kolasib leh Mamit-ah te Kohhran Inpumkhatna leh thawhhona seminar thawh hnihna chu Ningani khan Mizoram Synod-in a buatsaih.
Seminar hi Zone ngaah then niin Zone khatna hi Lunglei, Lawngtlai leh Saiha district huam chhunga miten Lunglei Chanmari Kohhran Hall-ah an hmang a. Synod Finance Officer Rev. H. Remthanga’n paper chhiarin mi 149 an kal.
Zone hnihna hi Serchhip district huam chhunga miten Serchhip Kawnpui Kohhran Hall-ah an hmang a. Rev. Dr. H.Vanlalauva’n paper chhiarin kal tura beisei mi 200 an kal kim.
Zone thumna chu Champhai district huam chhunga miten Champhai Vengthlang Kohhran Hall-ah an hmang a. Rev. Dr. H.Lalrinthanga, Associate Professor, ATC-in paper chhiarin mi 292 an kal.
Zone lina hi Kolasib Diakkawn Kohhran Hall-ah an hmang a. Rev. Vanlalrova Khiangte, Principal, MTC-in paper chhiarin mi 185 an tel.
Zone ngana hi Mamit Kohhran Hall-ah an hmang a. Rev. Dr. B.Lalnunzira, Associate Professor, ATC-in paper chhiarin mi 204 an tel.
Seminar-ah hian Kohhran tin aiawha kal tura ruat – Pastor, Pro. Pastor leh Minister te an kal a, sawihona hun tha tak an hmang bawk.
Comments
Leave a Reply
You must be logged in to post a comment.


text:
Tuni cu IBC sport day tuah a si bantuk in kan i nuam taktak hna. A hmun a ttha a rem tuk hringhran. Nu he pa he nan rak i nuam cio lai tiah zumhnak kan ngei.
Rawl thaw tein a kan tawlrel piaktu le inn a kan hlan piaktu nan cungah kan i lawm i sport day nuam taktak in caan a rak hmangmi nan dih lak cung ah kan l lawm. Pathian thangtthatnak biakinn lawng ah caan hman lo in atu bantuk in takpum hawikomhnak kan hmanmi ni a biapi tuk mi a si. Bawipa nih nan dihlak tuzan mitkuh thaw tein lam in hruai hna seh law thai zing a biakinn thiang ah tonnak le thawngtthatnak caan ttha kan ser piak ko seh.
Nan rak philh sual lo ding ah thai zing cu Salem biakinn (telefonveien 3) ah pumhnak a si lai. Zaanlei sml. 13.00 bak ah pumh thok a si lai caah aho cio nih pumh nan rak hnut lo ding ah kan in nawl hna.


text:
By: Rev. Sang Uk Cung Baibal relnak: Malakhi 3:8-12 Biahmaithi: Cheuhra cheukhat peknak kongah cawnpiaknak a phunphun a um caah hi capar hi tha tein rak rel ve law na…Read More
Latest News
Latest news happening inside and outside the church.
Mi soi hi “Khrihfa Tha” nunzia a si maw?
Baibal nih zeitindah a kan cawnpiak: 1. Matthai 7:1 ahcun, Jesuh bak nih “Pathian nih an soi nakhnga lo Mi va soi hna hlah” a ti. 2. Luke 6:37 ahcun,…Read More
“Cultural Sunday” hi zeiruangah dah kan hman?
“Cultural Sunday” timi cu “Nunphung Sunday” ti a si. Baibal fimthiam sang tampi nih an zumhmi pakhat cu, “Miphun pakhat a sinak” ah then awk a tha lomi cu, “a…Read More
Zeiruangah dah “Hringtu nu le pa Ni” hi “Zarhpi Ni” ah kan hmang?
By Pastor Sang Uk Cung Thluachuah tlamtling hmuh khawhnak dingah “Hringtu Nu le Pa upat pek” cu a herh hringhran. Cu tluk in a biapimi cu kan innchungkhar, kan zatlang…Read More
Chan he aa tlakmi Hruaitu
By: Pastor Sang Uk Cung Greek holh “metanoia” timi biafang sullam cu “minung ruahnak le thinlung le nuning thlen” kha a sawh duhmi a si. Chan aa thlenning kan zoh…Read More
Hruaitu nih Mahte in timhtuahnak
By Sang Uk Cung Khrihfabu cio a tam deuh nih hruaitu upa le Pastorte kan i thim tikah mizapi lungtlingnak in thim a si. Cucaah hruaitu upa or Pastor nih…Read More
Rak Philh Sual lo ding
Tuni cu IBC sport day tuah a si bantuk in kan i nuam taktak hna. A hmun a ttha a rem tuk hringhran. Nu he pa he nan rak i…Read More
IBC Sport Day Thawngthanhna
Aralai mi zarhte ni cu IBC sport day asi cang lai. Ready tein nan itimhtuah dih cang ko lai timi zumhnak nganpi kan ngei ko hna. Ngandam tein um na…Read More
Hurra !!!!!!! Sunday School Summer Camp
Hurra!!!!! Sommer cu pei a si fam cu. Kan fale nuamhnak ah kan kalpi hna lai ta. Kum khat chung sunday school an kai. An ba tuk ve si.♥ Sunday…Read More
June 11, 2017 Thawngthanh
June 17, 2017 IBC Sport Day a si. Hall kan hlanmi chambaunak a um caah a hmun le a caan cu IBC groups mail in ṭuanvo ngei nih thanh khawh kan…Read More


text:
CHRISTMAS 2008 THLIRKIRNA
Darzakhum Songate
Christmas a hung hnaia, vengtieng u le nau tamtakin an mi suoksan khan Christmas ei hmang thei di'm aw ti inlauna rieu ka lo nei a. Eihang inrawn kuol vel khan mi 20/30 vel chu a hmang thei ding um tho ei tih ti dam ngaidan nei an uma. Ei hmang ding an chun Powai Income-tax Colony ah Quarter nei pahni ei uma, hmunkhata thlaisuonga,hmunkhata inkhawm inla ti ei hotu Pu. Lalthrakhum le Tv. Joseph Joute in ngaidan an hung siema. A rem hle baka in neituhai khawm inpezotakin anlo inphala,Christmas program chu ei hang siem ve nawk nawka,a hlawtling dim ti lungrila umzing pumin.
Thingthakni a hung tlung khan Christmas hmang ding mi ding mi 50 chuong ei um ding anti chun, lungril a buoimap! Hi zat ei um ding chun Hall hawding lo ngaituo awm ani veile, Jehovah Jire! ti ve tawp in thilbuoipuituhai le
Program dar hni ti kha minute sawma inhnu'n
Pu Lalthrakhum( Buonga) rawi, naupang Sunday School haiin hla le Bible chang an hril chun mitin lung a tawk hle.Ei Fellowship Chairman, Pu Ramthang Amo khawm a hnuk a ul amani aw ti thei hiel in naupang hieng thil inchuk pawimaw zie a mi hril pek nghal.Andheri thralaipawl haiin hlapawl a bass inthawk a tenor chen kimtaka mi paruk vel chauvin anmi sak pek chu a ngai an hawi ie. Hla pahni
Ringnekin mi ei tam khan ka lu ka ngha vela, vel thum lai mi umzat ka tiem hnungin fatu hai le inneitu hai rawn kuol dingin inkhawmna a inthawkin ka fe suoka, fatu fel haiin fak ei indei dingzie le inneituhaiin hieng ringnawtu hai in an mi chawkbuoinaw na dingin thil kanhril felsa anih anti chu lungril an thawl huoi.
Zantieng nisa nep hnung le thli hrang diel dielin mi mut meka
Tv.Lalthrasang le a ruolha'n bawngsa le vawksa suongkawp,vawksabut,arsa but le thil dang dang anmi siempek khan ei hnuk a suk tlei hle;ruoi a ruola ei thre theinaw inlakhawm.Mo thar Pi Merina in ruoithre zova a sawl dingzie kha ngaituo tham anih. Sielmat, Rengkai,Gujarat etc fe hai kha chu lenglai chan ang in nih.Mi 60 chuongin Christmas ina hawi takin ei hmang anih kha. Siemtu inpakin um rawhseh!
Hieng ang reng reng Christmas hi Mumbaiah ka hmang khawm ka ringphak ngainaw, hmangnawk thei ding khawmin ei um di'm.An hawi ngei el.Hmar Cristian Fellowship in Mumbaia a hmalakna hnuoia Christmas ei hmang phutna anih, kawng iengkima lungril a tawkin a hlawtling em emni'n ka hriet. Mi sawmruk chuongin lungruoltakin Christmas ei hmangtlang ani kha.A lo thrang ve naw hai chu Lenglai chan ti inla, khel ni kher naw nih.
CHANCHIN LAWRKHAWM
## Monica Lalneivar(Miss Mumbai Hmar 08) le Roslyn hai chu Hostess sin, Firangi Pani Restaurant,Andheri ah an lo hmu tah.Chuong ang lo deuvin Joseph Joute khomin Philips DVD Player tharhlawk,DVDa play chu hrillo;pendrive chen khom play thei a lovin chawk thruoi tah.
##Tarik 31 December 2008 khan Pu Jim D Gangte inah Kumhlui Inthlana Prokramsiem ania.Hi taka hin mi 25 vel-thralai thral- fe khomin,hunser ursun taka hmang anih.Pu Jim in infuina thucha thralai hai ta ding hrilin,inhlantharna le suol thupha chawina siem a ni a; hi inzawmin lekha-raw-hmangna hunser nei ani bawk.
## Christmas le Kumthar hmundanga hmanga fe a,Mumbai hung tlung nawk ei hriet thei po hai:James Daihmingthang,Pu Luoia & family,Marc Lalrohlan
##
## Chanchin ei dawng danin Pu Jacob Lalmalsawm Shakum le an nu Merina Zonuntluong hai chu karthar tieng khin,Honey-Moon ni fahranin,
## Hun sawt tak ei ni lai chawl hmanga a um hnungin Sylvia Sangnunmawi chu hungtlung ding tarik 10 January 2009 hin a sin thawna RCCL zawm nawk dingin,Puerto Rico pan nawk a tih.
## Tv John K Dulian chu hunsawt tak veng tieng a hang James Bond hnungin voizan hin Mumbai hung tlung nawk ta’ng a tih.
TAWNGBAU LAKKHAWM
“ Christmas ni a Andheri choir a ka thrang kha,mak in lo ti vieuva,ei Skoda khal inchuknaa,ei van hmel hriet pui vawng hai.Ei ni tulai chung tieng chau ei ngai tuo-a,Mid Night Service za’n khom khan in suol po po ka raw hmang pek vawng cheu ani kha.”
Tv Zohmingsang(The Skoda Driver&Burner)
“Mumbai a hin a mi ngainatuo an tam ka sawna.Thenmuol ka tlung hnungin tukhom a mi hung phone um reng reng lo cheu.Thenmuol a hin phone connection a um ve tho ani aw…”
Pu Lalrothang(The Prince)
“Sielmat thlalak ka hung phur rawn taluo-a,abiekin Sielkhawpui nunghak thlalak,Daihmingthang ka hang en pui dek dek chu,a en khom
Tv Marc Lalrohlan (Mumbaiah luck naw leia veng fe pa)
“Cooker in mi ti nek thlawt chun Samu Hawng mi ti lem ro..veng tieng khom ka ang an mi ti tho.”
Nk Hmangaizuol(Daw-te)
“Thralai threnkhat hai kumhlui inthla dingin ei fiel cheuva,hlak chu kumthar hmang dingin in hung tlung chauva”(MidNight Service-a a thuhrilna-a,a hrilsa anih)
Pu Jim D Gangte
MHWA EMERGENCY FUND
Tarik 12.12.08, a Mumbai Hmar Welfare Association (MHWA) Office Bearers inhmukhawm thurel ang dungzuiin Mumbaia eini mi umhai ta dingin MHWA EMERGENCY FUND (FUND, a tawi zawngin) tarik 01.01.09 inthawk hin indin tran anih.
Hi FUND thiltum le inenkawldan chu a hnuoia ang hi ni’ng atih.
1. THILTUM: MHWA memberhai Mumbai le hmun danga sietna tawpkhawk tuok hai le an sung le kuo Mumbaia sietna tawpkhawk hung tuok pal hai sawmdawlna dinga sum le pai inkhawlkhawm.
2. FUND ENKAWLTU DING : Hi FUND hi MHWA in enkawl atah. A sum hi Finance Secretary kuomah submit in treasurer in kawl atih. Welfare fee le inkawp lo in lekhabu hran lieuva sum lut le suok hi ziekin um atih. Sum hmang hun le hmangzat ding thuah khawm MHWA in thu nei bawk atih.
3. MEMBER NI DAN LE A BO DAN: MHWA member nilai zing a nuom taphawt hai hi FUND ah membership fee pe hai chu FUND member ni’ng an tih.
Member nilai kumkhat chuong anzawma Mumbai puoah umhai chu an membership nina an hung kirnawk hma po temporary in bo atih. Chun an trannaa membership fee pe, peknawk ding ti huna pe nuom talo hai khawm an membership nina chaan antih.
4. BENEFICIARIES: Hi FUND ah member nilai Mumbai annawleh hmundanga siet va tuok hai le member hai sung le kuo, Mumbaiah siet hung tuok hai huom atih.
Sung le kuo ti hin member hai nu le pa, unau piengpui, kawppui le nauhai, Mumbaia siet tuok, chun siet tuok hma kumkhat sung sum lamna mumal neilo hai chen ah kawk.
5. SUM HMANG HUN LE A CHINTAWK: Beneficiaries hai siet tawpkhawk tuok huna a hnuoia an tuokna hmun ang hin an chunga sum hmang thei ni’ng atih.
North East puotienga …….. Rs. 45,000 chen
North East sung mani state umna puotienga … Rs. 25,000 ;;
Mani state umna sung mani khuo niloa ……… Rs. 15,000 ,,
Mani khuo sunga …….. Rs. 10,000 ,,
v. Chun beneficiaries hai damnaw mangang tawpkhawk beiseina umta loa veng pan trul chu vuongna kalman, a tamtawpa Rs.45,000 chen mani le a fepuitu mi pakhat, economy class( a thei chun) an fe intranna hmun inthawk airport veng hnaitak chen tumpek ni’ng atih. Chun kalman hi FUND hin a pek hnunga siet tuok hai chu sum a hrana pek bel ninaw nihai.
( Note: Sung le kuo hai chu Mumbaia siet tawpkhawk tuok le Mumbaia inthawka beiseina umta lo a veng pan ngai hai cho thrangpui thei ni’ng antih).
6. SUM HMU DAN : Member ni nuom hai chun membership fee Rs.500 pek a ngai. Hihi a nuomhai chun vawikhata pek thei anih. Nuom chun thla nga sung thlakhat ah Rs. 100
7. SUM INDEINAW HUNAH: FUND Rs.50,000 hnuoi a umlaia siet tuokpal hai chu kuta sum umzat ang pek ni’ng anta, a neka tam beisei thei ninaw nih. Chun aruolin mi pakhat neka tam in siet anlo tuok pal chun, kuta sum umzat kha FUND enkawtu hai in anruol thei angtakin sem antih.
8. INENKAWLDAN THLENG: Hi FUND hlawthlingna le a thratlemna dingin MHWA in a trul angin FUND invawng dan hi siemthra in thleng thei atih.
Chairman, MHWA
Stephen C. Hmar
Secy. MHWA


text:
Rajya Sabha MP, Ronald Sapa Tlau-in SAGY Model Village atana a thlan hmasak ber, Chhiahtlang-a Zoram Energy Development Agency (ZEDA) in Ministry of New & Renewable Energy bultuma Solar Power Plant an bun thar chu niminpiah khan Rajya Sabha MP, Ronald Sapa Tlau chuan a hawng.
Solar Power Plant hawnna inkhawm Chhiahtlang Community Hall-a neih ah hian Rajya Sabha MP chuan he hmalakna hi a tir te a\angin a puitlin ngei a duh thu leh a nghahhleh \hin thu a sawi a. Beisei ang ngeia a hlawhtling thei ta chu Chhiahtlang mipuite a lawmpui tak zet tih a sawi a. He thil hlu tak hi lo duat a, a petu leh thawhsaktute tan pawha lawmna tham a lo hmang \angkai turin a chah bawk.
He hunah hian Er. David Ramnunsanga, Director, ZEDA chuan Technical Report pein he Solar Power Plant in a tum ber chu power supply chatlak lova thlan bik vantlang hmun te thlunzawmna tur a nih thu leh Street Light 200 Chhiahtlang khawchhung-a dah a nih thu a sawi a. Power a pek chhuak theih zat hi 95 kWp niin chu chu 95×1000 watt a ni a. Rajya Shaba MP in Model Village atana a thlanna rah kal zel a\anga Ministry of New & Renewable Energy, Government of India in a rawn sanction a ni a. ZEDA lamin bawhzuiin Contractor hi M/s Andromeda Energy Technologies Pvt. Ltd, Secundarabad, Telegana an ni a. Hna hi 27th April 2018 khan zawh fel niin cheng nuai 138.04 sen a ni. Heng sum atan hian Central lamin engemawzat a tum laiin Beneficiary (a hmangtu) lamin cheng nuai 19.29 an tum ve a ngai a. Heng Beneficiary tum ve tur sumte hi Mizoram sawrkarin a ngaihtuah sak dawn a ni. He Power Plant hi a thawktu Company ten kum 5 chhung an enkawl zui ang a, chumi hnuah Chhiahtlang khawtlangin an enkawl zui ang.
He Solar Power Plant atan hian hmun thum-ah Solar Plate chu bun niin khawchhung hmun hrang hrang 200-ah Street Light vuah a ni a, vantlang hmun pawimawh 19 (School, Hall, Community Centre, Health Sub-Centre leh Library)-ah Eng pek a ni bawk.
Nimin a he Solar Power Plant hawnna hi H. Lalengmawia, IAS, Chairman ZEDA Managing Committee leh P&E Secretary ni bawk chuan kaihruaiin bialtu MLA, Er. Lalrinawma chuan tunlai khawvel thiamna sang tak Solar Power Plant hmang phaa Chhiahtlang mipuite an awm chu vanneihthlak a tih thu a sawi a. Ronald Sapa Tlau in Chhiahtlang SAGY Village tana a hnathawh te chu fak tlak nia a hriat thu a sawi. Chhiahtlang mipuite chu neitu rilru pua duat taka heng thil tha an kuta lo lutte lo enkawla lo vawnghim tlat turin a chah bawk. He hunah hian Chhiahtlang VCP, CR. Dothanga pawhin thu sawiin an khuaa hetiang bun a ni chu lawmawm a tih thu a sawi bawk.
Popular posts from this blog
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
Mizoram sorkar-a Minister te hna chanpual thar
Chief Minister, Lal Thanhawla kaihhruai Mizoram sorkar-ah tunhnaia Minister of State pahnih lakluh an nih Minister thar te hna chanpual tur chu siam thar a ni ta a.
Kawlphetha renchem dan chungchang zirhona nei.
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge Conference Hall, Zotlang, Lunglei-ah a vawikhatna atan ‘Energy Accounting of Southern Mizoram’ chungchang an zirho.


text:
NBA season tan hmain team hrang hrangte chu an inpuahchah chho mek a, pre-season match an khel chho hlawm a. Hetah hian LeBron James chuan a team thar LA Lakers chu Golden State Warriors lakah a chakpui.
Season thar an tan dawn hnai tawh hle a, a urlawknaah LA Lakers chuan 123-113 in Golden State Warriors chu an hneh a, Las Vegas khawpuia inkhelah hian LeBron James chuan point 15 a thun bakah rebound 10 lain assist 5 a nei bawk.
Lakers leh Warriors inkhelah hian a vawi khatna atan nikum lama No 2 overall pick Lonzo Ball leh James te hi an khel dun a. 2017 NBA Summer League-a Ball inkhel lai chu James hian nikum khan court sir atangin a thlir a, tunah erawh an khel dun ta a, James hian Ball chu a hmu hnai ta hle.
Lonzo Ball hi July thla khan a inhliam a, hei vang hian a inkhel mumal thei lo reng a, tunah chuan a ziaawm ve tan a. A tir atangin an luhtir lo a, mahse minute 2 vel an khelh hnuah Rajon Rondo thlak turin a lut ve tan a ni.
Golden State Warriors tan hian Steph Curry chuan point 23 a score a, Klay Thompson chuan point 20 a score bawk a. Kevin Durant chuan point 18 a thun bakah rebound 12 a la bawk a ni.
Inkhelh zawhah James chuan, “Kan inkhel chu nuam ka ti hle mai a, khatianga inhlawmkhawm kan awm khan a tinuam duh lehzual a. Ball khan basketball a khel a, basketball khelh thiam tak mai a ni,” a ti.
Season hmasa NBA Finals hnuah James hian Warriors a hmachhawn leh hmasak ber a ni a. LeBron hian Cleveland Cavaliers chu chhuahsanin kum li chhung atan Lakers nen $153.3 million free-agent contract an ziak a ni.